
转讜住驻讜转



 砖讚讜专 讘讬 砖讘讜专 诪诇讻讗 讜讙专讘讜讛讜. 讗讜诪专 讛专''讬 讚讛讬讬谞讜 讛讛讜讗 讚讘驻专拽 讘转专讗 讚讘专讻讜转 (讚祝 谞讜.) 讙讘讬 驻砖专讬讛 讚讘专 讛讚讬讗 砖驻转专 诇讜 砖转诪讜转 讗砖转讜 讜讬讗讘讚 讻诇 讗砖专 诇讜 诪讗转 讛诪诇讱: 讛谉 讗专讗诇诐 爪注拽讜 讞讜爪讛. 驻砖讟讬讛 讚拽专讗 讘讬砖注讬讛 讻转讬讘 注诇 讛诪讝讘讞 讜讻转讬讘 讛讜讬 讗专讬讗诇 (讬砖注讬讛 讻讟): 讜讬讞讬 注讜讚 诇谞爪讞 诇讗 讬专讗讛 讛砖讞转. 驻砖讟讬讛 讚拽专讗 讘转诪讬讛 讛讜讗 讜讻讬 讛专砖注 诇讗 讬诪讜转 讻诪讜 砖讛讞讻诪讬诐 讬诪讜转讜: 

专讘讬谞讜 讞谞谞讗诇

讗诪专 诇讛谉 诇讗 讬讚注讬转讛讜 讻诪讛 诪砖讚专谞讗 讘爪谞注讗 诇讘讬 砖讘讜专 诪诇讻讗 讜讗驻"讛 诇讗 讗讬驻专拽 讚讗诪讜专 专讘谞谉 讻"诪 砖谞转谞讜 讞讻诪讬诐 注讬谞讬讛诐 讗讜 诪讬转讛 讗讜 注讜谞讬. 砖讚专讜讛 诇讬讛 砖讘讜专 诪诇讻讗 讜讙专讘讜讛 诇专讘讗 讗诪专 专讘讛 讗注"讙 讚讻转讬讘 讜讛住转专转讬 驻谞讬 诪讛诐 讗诪专 专讞诪谞讗 讘讞诇讜诐 讗讚讘专 讘讜. 



专讘 讬讜住祝 讗诪专 讬讚讜 谞讟讜讬讛 注诇讬谞讜 讜讘爪诇 讬讚讜 讗谞讜 住讻讜讻讬诐 讻讜' 注谞讬谞讗 讻讬 谞讞 谞驻砖讬讛 讚专' 讬讛讜砖注 讘谉 讞谞谞讬讗 讗诪专讜 诇讬讛 诪讛 转讛讗 注诇谉 诪诪讬谞讗讬 讻诇讜诪专 讗讬谉 讗讚诐 讘讬谞讬谞讜 砖讬砖 讘讜 讻讞 诇讛砖讬讘诐 讻诪讜转讜 讗诪专 诇讛诐 讗讘讚讛 注爪讛 诪讘谞讬诐 谞住专讞讛 讞讻诪转 讛讗讜诪讜转:




讻讬 讛谞讛 讬讜爪专 讛专讬诐 讜讘讜专讗 专讜讞 讜诪讙讬讚 诇讗讚诐 诪讛 砖讬讞讜. 讗诪专 专讘 讗驻讬诇讜 砖讬讞讛 拽诇讛 砖讘讬谉 讗讬砖 诇讗砖转讜 诪讙讬讚讬谉 诇讗讚诐 讘砖注转 诪讬转转讜 讻诇讜诪专 讗讬谉 诇讗讚诐 诇讛专讘讜转 砖讬讞讛 讗驻讬诇讜 注诐 讗砖转讜 讗诇讗 讗诐 爪专讬讱 诇讗专爪讜讬讛 讻讙讜谉 砖讛讬讗 讻注讜住讛 讜讘讗 诇专爪讜转讛:




讜讗诐 诇讗 转砖诪注讜讛 讘诪住转专讬诐 转讘讻讛 谞驻砖讬 诪拽讜诐 砖讬砖 诇诪注诇讛 讜诪住转专讬诐 砖诪讜 砖讘讜讻讬诐 砖诐 讛诪诇讗讻讬诐 讻讚讻转讬讘 诪诇讗讻讬 砖诇讜诐 诪专 讬讘讻讬讜谉 讜讗注"驻 砖讬砖 诪驻讜专砖 诪诇讗讻讬 砖诇讜诐. 讛砖诇讜讞讬诐 砖砖诇讞 讛诪诇讱 诇注砖讜转 砖诇讜诐 诇讗 拽讘诇讜 诪讛诐 讜讞讝专讜 讘讜讻讬诐 讘驻讞讬 谞驻砖:
诪驻谞讬 讙讜讛 诪驻谞讬 讙讗讜转谉 砖诇 讬砖专讗诇 砖谞讬讟诇讛 诪讛谉 讜谞转谞讛 诇注讜讘讚讬 讻讜讻讘讬诐. 



讜诪拽砖讛 讜诪讬 讗讬讻讗 讘讻讬讛 拽诪讬讛 讚拽讘"讛 讜讛讗 讻转讬讘 注讜讝 讜讞讚讜讛 讘诪拽讜诪讜 讜驻专拽讬谞谉 讻讬 诇讬讻讗 讘讻讬讛 讘讘转讬 讙讜讗讬 讜诪拽讜诐 讛谞拽专讗 诪住转专讬诐 讘讘转讬 讘专讗讬 讛讜讗. 讗讬谞讬 讜讬拽专讗 讛' 讗诇讛讬诐 爪讘讗讜转 讘讬讜诐 讛讛讜讗 诇讘讻讬 讜诇诪住驻讚 讜讙讜' 讛谞讛 讛拽讘"讛 拽专讗讜 诇讘讻讬. 



讜驻专拽讬谞谉 砖讗谞讬 讞讜专讘谉 讘讬讛诪"拽 砖讗驻讬诇讜 诪诇讗讻讬 砖诇讜诐 讘讻讜 砖谞讗诪专 讛谉 讗专讗诇诐 爪注拽讜 讞讜爪讛 诪诇讗讻讬 砖诇讜诐 诪专 讬讘讻讬讜谉 驻讬' 讜讬拽专讗 讛' 讗诇讛讬诐 爪讘讗讜转 讜讙讜' 拽专讗 讗讜转讜 讛讬讜诐 讻诇讜诪专 拽讘注讜 讬讜诐 讘讻讬讛 讜诪住驻讚 诇讚讜专讜转. 



讻转讬讘 讜讚诪注 转讚诪注 讜转专讚 注讬谞讬 讚诪注讛. 讙' 讚诪注讜转 讛诇诇讜 讗讞转 诇诪拽讚砖 专讗砖讜谉 讜讗讞转 诇诪拽讚砖 砖谞讬 讜讗讞转 讻讬 谞砖讘讛 注讚专 讛' 讚讻讬讜谉 砖讙诇讜 讗讬谉 诇讱 讘讬讟讜诇 转讜专讛 诪讝讛:




转谞讜 专讘谞谉 砖诇砖讛 讛拽讘"讛 讘讜讻讛 注诇讬讛谉 讘讻诇 讬讜诐. 驻讬' 讗讜诪专 讛拽讘"讛 专讗讜讬 诇讘讻讜转 注诇 讗诇讜 讘讻诇 讬讜诐 注诇 诪讬 砖讗驻砖专 诇讜 诇注住讜拽 讘转讜专讛 [讜讗讬谞讜 注讜住拽 讜注诇 砖讗讬 讗驻砖专 诇注住讜拽 讘转讜专讛 讜注讜住拽] 讜注诇 驻专谞住 讛诪转讙讗讛 注诇 讛爪讘讜专 讘讞谞诐. 



专' 讜专' 讞讬讬讗 讗拽讘讬诇讜 讗驻讬讛 讞讚 住讙讬 谞讛讜专讗. 



讗诪专 诇讛讜 讗转诐 讛拽讘诇转诐 驻谞讬诐 讛谞专讗讬诐 讜讗讬谞诐 专讜讗讬诐 转讝讻讜 诇讛拽讘讬诇 驻谞讬 砖讻讬谞讛 砖专讜讗讬谉 讜讗讬谞谉 谞专讗讬谉. 



讛专讜讗讛 讞讻诪讬诐 讘诪讬转转诐 讻转讬讘 讜讬讞讬 注讜讚 诇谞爪讞 诇讗 讬专讗讛 讛砖讞转 讻讬 讬专讗讛 讞讻诪讬诐 讬诪讜转讜 讛砖转讗 讜诪讛 讛专讜讗讛 讞讻诪讬诐 讘诪讬转转谉 讬讞讬讛 讘讞讬讬讛诐 注诇 讗讞转 讻诪讛 讜讻诪讛. 



讚专砖 专' 讬讜讞谞谉 讻转讬讘 讜讗讜转讬 讬讜诐 讬讜诐 讬讚专砖讜谉 讜讻讬 讘讬讜诐 讚讜专砖讬谉 讜讘诇讬诇讛 讗讬谉 讚讜专砖讬谉 讗诇讗 诇讜诪专 诇讱 讻诇 讛注讜住拽 讘转讜专讛 讗驻讬诇讜 讬讜诐 讗讞讚 讘砖谞讛 诇砖诪讛 诪注诇讛 注诇讬讜 讛讻转讜讘 讻讗讬诇讜 注住拽 讻诇 讛砖谞讛 讜讻谉 讘诪讚转 驻讜专注谞讜转 讻转讬讘 讘诪住驻专 讛讬诪讬诐 讗砖专 转专转诐 讗转 讛讗专抓 讗专讘注讬诐 讬讜诐 讬讜诐 诇砖谞讛 讜讻讬 砖谞讛 讞讟讗讜 讜讛诇讗 诇讗 讞讟讗讜 讗诇讗 讗专讘注讬诐 讬讜诐 讗诇讗 诇讜诪专 诇讱 讻诇 讛注讜讘专 注讘讬专讛 讗驻讬诇讜 讬讜诐 讗讞讚 讘砖谞讛 诪注诇讛 注诇讬讜 讻讗讬诇讜 注讘专 讻诇 讛砖谞讛 讻讜诇讛.





诪讛专砖"讗 - 讞讬讚讜砖讬 讛诇讻讜转

讙诪专讗 讗注"驻 砖讛住转专转讬 驻谞讬 诪讛诐 讘讞诇讜诐 讻讜' 讜驻专砖"讬 讘讬讜诐 讛讛讜讗 拽讚讬讬拽 讻讜' 注"讻 讛注讬拽专 讞住专 诪谉 讛住驻专 讜讘注"讬 诪驻谞讬 拽讚讬讬拽 讜讻"讛 砖诐 讗注"驻 砖讛住转专转讬 驻谞讬 诪讛诐 讻讚讻转讬讘 讜讚讘专 讛' 讗诇 诪砖讛 驻谞讬诐 讜讙讜' 讗讜转诐 讛驻谞讬诐 讗住转讬专 讗讘诇 讘讞诇讜诐 讗讚讘专 讘讜 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 讗驻讬'  讛讻讬 讬讛讘讬 讘讬讛 专讘谞谉 注讬谞讬讬讛讜 讗讚讛讻讬 讻讜'. 专"诇 讗祝 注诇 驻讬 砖谞转拽讬讬诐 讘讜 讜讛讬讛 诇讗讻讜诇 注诇 讬讚讬 砖砖讚专 诇讘讬 砖讘讜专 诪诇讻讗 讻讚讗诪专 诇讛讜 诪"诪 讻讬讜谉 讚讬讛讘讜 讘讬讛 专讘谞谉 注讬谞讬讬讛讜 砖诇讗 谞转拽讬讬诐 讛讚专 砖讚专 诪诇讻讗 讜讙专讘讜讛讜: 


讻诇  诪拽讜诐 砖谞转谞讜 讘讜 讞讻诪讬诐 注讬谞讬讛诐 讻讜'. 诪驻讜专砖 讘谞讚专讬诐: 


讗祝  注诇 驻讬 砖讛住转专转讬 驻谞讬 诪讛诐 讘讞诇讜诐 驻专砖"讬 讘讬讜诐 讚讬讬拽 讜诇讗 讘诇讬诇讛 讻讜'. 注讻"诇 讜注讬"诇 诇驻讬 砖谞讗诪专 讗诐 讬讛讬讛 谞讘讬讗讻诐 讜讙讜' 讘讞诇讜诐 讗讚讘专 讘讜 诇讗 讻谉 注讘讚讬 诪砖讛 讙讜' 驻讛 讗诇 驻讛 讗讚讘专 讘讜 讚讛讬讬谞讜 驻谞讬诐 讗诇 驻谞讬诐 讻讚讻转讬讘 讜讚讘专 讛' 注诐 诪砖讛 驻谞讬诐 讗诇 驻谞讬诐 讙讜' 讜诪讚讻转讬讘 讛讻讗 讜讗谞讻讬 讛住转专 讗住转讬专 驻谞讬 讙讜' 讚讛讬讬谞讜 诇诪注讟 讻注讬谉 谞讘讜讗转 诪砖讛 砖讛讬讛 驻谞讬诐 讗诇 驻谞讬诐 讗讘诇 讻注讬谉 谞讘讜讗转 砖讗专 谞讘讬讗讬诐 讚讘讞诇讜诐 讗讚讘专 讘讜 诇讗 讗讬诪注讟 诪讛住转专转 驻谞讬诐 讜砖讜讘 诪爪讗转讬 讻注讬谉 讝讛 讘驻讬' 注"讬: 


专"讬  讗诪专 讻讜' 砖谞讗诪专 讜讘爪诇 讬讚讬 讻住讬转讬讱 讙讜'. 诇驻讬 注谞讬谞讜 讚诇注讬诇 谞专讗讛 讚诪讜讬转讬 诇注谞讬谉 谞讘讜讗讛 讜转讞诇转 诪拽专讗 讝讛 讜砖诪转讬 讚讘专讬 讘驻讬讱 讙讜' 讚讛讬讬谞讜 谞讘讜讗转 诪砖讛 砖讛讬讛 驻讛 讗诇 驻讛 讜讗诪专 讘讙诇讜转 砖住转专 讝讛 讛驻谞讬诐 诪"诪 讜讘爪诇 讬讚讬 讻住讬转讬讱 讚讛讬讬谞讜 砖诇讗 住转专 驻谞讬诐 诪诪砖 讻诪讜 砖讛讜驻讱 驻谞讬讜 诇爪讚 讗讞专 讗诇讗 讻诪讬 砖诪讻住讛 驻谞讬讜 讘爪诇 讬讚讜 讚专讜讗讛 讘拽爪转 注诇 讞讘讬专讜 诪转讜讱 讛爪诇 讜注讬"诇 讚讬讚 住转诐 谞讗诪专 讘讻"诪 注诇 讛砖诪讗诇 讻诪"砖 讘驻专拽 讛拽讜诪抓 讬讚讱 讝讜 砖诪讗诇 讻讜' 砖谞讗诪专 讗祝 讬讚讬 讬住讚讛 讗专抓 讜讬诪讬谞讬 讟驻讞讛 砖诪讬诐 讙讜' 注"砖 讜讝"砖 讙诐 砖讘讙诇讜转 讗讬讻讗 讛住转专转 驻谞讬诐 讻诪"砖 讛砖讬讘 讗讞讜专 讬诪讬谞讜 诪"诪 爪诇 讬讚讬 砖讛讬讗 讛砖诪讗诇 讻住讬转讬讱 诇讛讙谉 注诇讬讻诐 讜讛讗讬 诇讬砖谞讗 讚讬讚讜 谞讟讜讬讛 注诇讬谞讜 讙讜' 诪爪讬谞讜 诇讜 讘住驻专 讬砖注讬讛 讘讻诪讛 诪拽专讗讜转 讚讻转讬讘 讘讻诇 讝讗转 诇讗 砖讘 讗驻讜 讜注讜讚 讬讚讜 谞讟讜讬讛 讜讻诇 讛诪驻专砖讬诐 讜讻谉 讛转专讙讜诐 驻讬专砖讜 讘讜 诇专注讛 讗讘诇 诇驻讬 讛注谞讬谉 讚讛讻讗 讬砖 诇驻专砖 讘讜 讚诇讟讜讘讛 谞讗诪专 讛讙诐 讚讘讻诇 讝讗转 讛住转讬专 驻谞讬讜 诪讛诐 讘讙诇讜转 讜诇讗 砖讘 讗驻讜 诪讛诐 讻诪"砖 讬讚讜 谞讟讜讬讛 诇讛诐 砖讛讬讗 讬讚 讛砖诪讗诇讬 讜诇讗 讛住转讬专 驻谞讬讜 诪诪砖 讜讛讜讗 诪讘讜讗专 讘专讬砖 驻专拽 拽诪讗 讚讻转讜讘讜转 讻讬 讬诪讬谞讜 讛讜讗 讛专讞诪讬诐 讜讬讚 砖诪讗诇讜 讛讜讗 讛讚讬谉 讙诐 砖讘讙诇讜转 讛砖讬讘 讗讞讜专 讬诪讬谞讜 讜讛诐 讛专讞诪讬诐 诪诪砖 讜诪讚转 讛讚讬谉 讙讘专 注诇讬谞讜 诪讻诇 诪拽讜诐 讛讬讗 讬讚讜 讛谞讟讜讬讛 注诇讬谞讜 诇讛讙谉 诪爪专讜转 讛讙诇讜转 讜讗讛讗 诪讬讬转讬 注讜讘讚讗 讚讛讛讜讗 诪讬谞讗 讚讛专讗讛 诇讜 诇专讬讘"讞 讛住转专转 讛诪拽讜诐 诪注诇讬谞讜 讜讛讜讗 讛专讗讛 诇讜 讘专诪讝 讚注讜讚 讬讚讜 谞讟讜讬讛 讜讗讬谉 讻讗谉 讛住转专讛 讙诪讜专讛: 


诪讗讬  转讛讜讬 注诇谉 诪诪讬谞讬 讻讜'. 诇驻讬 砖专"讬 讘"讞 讛讜讗 讛讬讛 诪驻讜专住诐 讘注诇 谞爪讞讜谉 谞讙讚 讛诪讬谞讬诐 讻讙讜谉 讘讛讱 讚驻"拽 讚讘讻讜专讜转 讘住讘讬 讚讘讬 讗转讜谞讗 讜讘讛讛讬讗 讚驻' 讗"讟 讚讗"诇 拽讬住专 诇专讬讘"讞 讗诇讛讬讻诐 讻讗专讬讛 讻讜' 讜讻谉 讘讻"诪 讜诇讝讛 讗"诇 讗讞专 诪讬转转讱 诪讛 转讬讛讜讬 注诇谉 诪诪讬谞讬 诪讬 讬讜讚注 诇讛砖讬讘 诇讛谉 讘谞爪讜讞 讜讗"诇 讗讘讚讛 注爪讛 诪讘谞讬诐 讙讜' 讛讗讬 拽专讗 讙讘讬 注讜讘讚讬 讻讜讻讘讬诐 讻转讬讘 砖讛诐 讛诪讬谞讬诐 讻诪驻讜专砖 讘讻诪讛 诪拽讜诪讜转 讜诇讝讛 讗诪专 讗诐 讗讘讚讛 注爪讛 诪讘谞讬诐 砖讛诐 讬砖专讗诇 砖谞拽专讗讜 讘谞讬诐 讗转诐 诇讛' 谞住专讞讛 讙诐 讞讻诪转诐 砖诇 注讜讘讚讬 讻讜讻讘讬诐 砖讛诐 讛诪讬谞讬诐: 


讜讗讬  讘注讬转 讗讬诪讗 诪讛讻讗 讚讻转讬讘 讜讗诇讻讛 诇谞讙讚讱 讜讙讜'. 讻讘专 讛讗专讬讱 讘讝讛 讛讗讘专讘谞讗诇 讘住驻专 诪砖诪讬注 讬砖讜注讛 砖讛诐 诪转讬讬讞住讬诐 讘讗诪讜谞转诐 讘讚诪讬讜谉 注砖讜 诇讬注拽讘 砖讛讬讛 诇讛诐 讗讘 讗讞讚 讜注砖讜 讛讬讛 爪讚 讗讘讬讜 讘诪专诪讛 讘驻讬讜 讜讬注拽讘 讗讬砖 转诐 讜讙讜' 讻谉 讗诪讜谞转诐 砖诪砖注专讬诐 诇注讘讜讚 注讘讜讚转 讛' 讜讛诐 注讜讘讚讬诐 讗讜转讜 讘诪专诪讛 讜讚注转 讘诇转讬 讗诪转讬 讻讜' 讜注讜讚 讛讗专讬讱 注"砖 讜讝"砖 讜讗诇讻讛 诇谞讙讚讱 讜讙讜' 讻讬 诪注砖讛 讗讘讜转 住讬诪谉 诇讘谞讬诐 砖讘谞讬 注砖讜 讬诇讻讜 讘砖讜讛 诇谞讙讚 讘谞讬 讬注拽讘 诇驻讬 讞讻诪转谉 讻诪"砖 讜讗注"讙 讚谞转讘讟诇 住讬诪谉 讝讛 讻诪"砖 讘驻"拽 讚注"讝 讚诪注讬拽专讗 讚专讜砖 诇谞讙讚讱 讜诇讘住讜祝 讚专讜砖 讬注讘专 谞讗 讗讚讜谞讬 诇驻谞讬 注讘讚讜 讛讬讬谞讜 讚讜拽讗 诇注谞讬谉 诪诇讻讜转 讜诪诪砖诇讛 讻讚诪砖诪注 拽专讗 讚讬注讘专 谞讗 讗讚讜谞讬 讜讙讜' 讚诪讬讬专讬 讘讗讚谞讜转 讜诪诪砖诇讛 讚讛讬讬谞讜 砖讬讛讬讛 注砖讜 诪讞讝讬拽 讘诪诇讻讜转 诪拽讜讚诐 讘注讜讛"讝 讜讗讞"讻 讬讞讝讬拽讜 讘诪诇讻讜转 讘谞讬 讬注拽讘 诇注讜讛"讘 讗讘诇 诇注谞讬谉 讞讻诪讛 诪转拽讬讬诐 讛讗讬 拽专讗 讜讗诇讻讛 诇谞讙讚讱 讜讙讜': 


砖谞讗诪专  讻讬 讛谞讛 讬讜爪专 讛专讬诐 讜讙讜' 转拽谞讛 讬砖 诇讜 讙讜'. 讬讜爪专 讛专讬诐 讜讘讜专讗 专讜讞 讛诐 讻讜诇诇讬诐 讛讙讜祝 讜讛谞砖诪讛 讛讙讜祝 谞讜爪专 诪讗诪爪注讬转讜 砖诇 注讜诇诐 诪讛专 讛讘讬转 讜讛谞砖诪讛 谞讘专讗讛 诪专讜讞 讛' 讻诪"砖 讜讬驻讞 讘讗驻讬讜 谞砖诪转 讞讬讬诐 讜砖讬讞讜 砖诇 讗讚诐 砖讛讜讗 讛讚讘讜专 讬讜爪讗 诪讘讬谉 砖谞讬讛诐 砖讛诐 讻诇讬 讛讚讘讜专 诪讛讙讜祝 讜诪谉 讛专讜讞 讻诪"砖 诇专讜讞 诪诪诇诇讗 讜讝"砖 诪讙讬讚 诇讗讚诐 诪讛 砖讬讞讜 诪讛 转拽谞讛 讬砖 诇讜 讻讬讜谉 砖讛讜讗 讬爪专 讜讘专讗 讗讜转诐 讜讛"诪 诇诪讻转讘 诪讙讬讚 诇讗讚诐 砖讬讞讜 讜注"讻 讚专砖讜 诪诇转 诪讛 砖讛讜讗 诪讜专讛 注诇 讚讘专 拽讟谉 讻诪"砖 讜讗谞讞谞讜 诪讛 讜讻诪讜讛讜 讛专讘讛 讚专"诇 诪讛 砖讬讞讜 讚讗驻讬' 砖讬讞讛 砖诇 诪讛 砖讘讬谉 讗讬砖 讻讜': 


诪拽讜诐  讬砖 诇讜 诇讛拽讘"讛 讜诪住转专讬诐 砖诪讜 讻讜'. 讚讛"诇 诇诪讻转讘 讘住转专 转讘讻讛 谞驻砖讬 讗讘诇 讘诪住转专讬诐 诪砖诪注 讘诪拽讜诐 砖砖诪讜 住转专讬诐. 讜讗诪专 诪驻谞讬 讙讜讛 诪驻谞讬 讙讗讜转谉 讻讜' 诪驻谞讬 讙讗讜转讛 讻讜' 注讬讬谉 驻专砖"讬 讘住驻专 讬专诪讬讛 诪驻谞讬 讙讚讜诇讛 砖诇讻诐 砖转讘讟诇 讜诪驻谞讬 讙讗讜转讛 砖诇 砖诪讬诐 砖谞讬转谉 诇驻住讬诇讬诐 注"讻 讜诪住驻专 讬砖谉 砖讛讻诇 讗讞讚 砖讗讬谉 讙讗讜转谉 砖诇 讬砖专讗诇 讗诇讗 讛拽讘"讛 讚讻转讬讘 讜讗砖专 讞专讘 讙讗讜转讱 讗诇讗 砖专砖讘"谉 讘讬讗专 讘驻讬' 讻讘讬讻讜诇 谞转诪注讟讛 讙讗讜转讜 砖诇 诪诇讻讜转 砖诪讬诐 讻注谞讬谉 砖讗诪专讜 砖谞转诪讜讟讟讜 讻谞驻讬 讛讞讬讜转 讜砖谞转诪注讟讛 驻诪诇讬讗 砖诇 诪注诇讛 讜诪拽讜诐 讬砖 诇讛拽讘"讛 砖砖诪讜 诪住转专讬诐 讛诐 讘转讬 讙讜讜讗讬 讛住转专讬诐 讛驻谞讬诪讬讬诐 砖注诇讬讛诐 谞讗诪专 讜砖诐 讞讘讬讜谉 注讝讜 讻讜' 讜讘转讬 讘专讗讬 讛诐 注诪讜讚讬 讛转讜讱 砖注诇讬讛诐 讛注讜诇诐 注讜诪讚 讜讬"讗 讘转讬 讙讜讜讗讬 讛' 讛专讗砖讜谞讛 讜讘转讬 讘专讗讬 讛' 讗讞专讜谞讛 讜讛讻诇 讻讜讜谞讛 讗讞转 注"讻: 


砖讗谞讬  讞讜专讘谉 讘讬讛诪"拽 讚讗驻讬' 讻讜'. 讚诪讚讻转讬讘 讘讬讜诐 讛讛讜讗 诪砖诪注 注诇 讬讜诐 诪讬讜讞讚 拽讗诪专 讚讛讬讬谞讜 讘讬讜诐 讛讞讜专讘谉 讜诪讬讛讜 讛讗讬 拽专讗 讘诪住转专讬诐 转讘讻讛 谞驻砖讬 谞诪讬 诪砖诪注 讚讘讬讜诐 讛讞讜专讘谉 拽诪砖转注讬 讚讻转讬讘 讘讬讛 讜讚诪讜注 转讚诪注 讜讙讜' 讚讚专讬砖 诇讬讛 讘住诪讜讱 谞诪讬 注诇 讞讜专讘谉 讘讬讛诪"拽 诪砖诪注 讚讜拽讗 讘讘转讬 讙讜讜讗讬 讜谞专讗讛 讚讜讚讗讬 讛讘讻讬讛 拽诪讬讛 讻讘讬讻讜诇 诇讬讻讗 讗诇讗 讘讘转讬 讙讜讜讗讬 讗诇讗 讚讛"拽 砖讗谞讬 讞讜专讘谉 讘讬讛诪"拽 讚讗驻讬' 诪诇讗讻讬 砖诇讜诐 讻讜' 拽讗诪专 讗驻讬' 诇讙讘讬 讗讚诐 讚诇讗 讝讜 讛讗讚诐 讗诇讗 讗祝 讛诪诇讗讻讬诐 诪专 讬讘讻讬讜谉 讜讛诐 讙"讻 讘讘转讬 讘专讗讬 讜讚讻转讬讘 讜讬拽专讗 讛' 诇讘讻讬 讜讙讜' 讛讬讬谞讜 砖讙诐 注诇 讛诪诇讗讻讬诐 拽专讗 诇讛诐 砖讬讘讻讬讜谉 讘讘转讬 讘专讗讬 讗讘诇 拽诪讬' 砖诪讬讗 讻讘讬讻讜诇 诇讬讻讗 讘讻讬讛 讻诇诇 讘讘转讬 讘专讗讬 砖砖讬谞讛 讘讻转讜讘 诇讜诪专 讜讚诪讜注 转讚诪注 注诇 讞讜专讘谉 讘' 诪拽讚砖讜转 讜诇讙讘讬 讙诇讜转 讬砖专讗诇 讻转讬讘 讜转专讚 注讬谞讬 讚诪注讛 诪砖讜诐 讚注诇 讞讜专讘谉 诪拽讚砖讜转 砖讛讬讛 讘讘转讬 讘专讗讬 诇讗 讛讬讛 讛讘讻讬讛 拽诪讬讛 讗诇讗 注诇 讛讗讚诐 讜讛诪诇讗讻讬诐 诪砖讗"讻 注诇 讙诇讜转 讬砖专讗诇 砖讛讬讛 讛讘讻讬讛 讘讘转讬 讙讜讜讗讬 讻转讬讘 讜转专讚 注讬谞讬 讜讙讜' 讻讘讬讻讜诇 砖讛讬转讛 讛讚诪注讛 讻诇驻讬 砖诪讬讗: 


讙'  讛拽讘"讛 讘讜讻讛 讻讜'. 讜注诇 砖讗"讗 诇注住讜拽 讘转讜专讛 讻讜'. 诇讻讗讜专讛 诪讛 讘讝讛 讟注诐 诇讘讻讬讛 讜讗讚专讘讛 讛讬讛 诇砖诪讜讞 注诇 讻讱 讜诇驻讬 讛讚拽讚讜拽 讚拽讗诪专 讙讘讬 砖讗驻砖专 讻讜' 讜讗讬谞讜 注讜住拽 住转诐 讜诇讗 拽讗诪专 讜讗讬谞讜 注讜住拽 讘转讜专讛 讜讻谉 讙讘讬 砖讗"讗 讻讜' 拽讗诪专 注讜住拽 住转诐 讜诇讗 拽讗诪专 注讜住拽 讘转讜专讛 谞专讗讛 诇驻专砖 讚讛"拽 讻诇 砖讗驻砖专 诇注住讜拽 讘转讜专讛 讜讗讬谞讜 注讜住拽 讙诐 讘讚讘专讬诐 讗讞专讬诐 讻驻讜注诇 讘讟诇 讜讻诇 砖讗"讗 诇讜 诇注住讜拽 讘转讜专讛 诇讗讜 诪砖讜诐 砖讗"讗 诇讜 诪诪砖 讗诇讗 砖注讜住拽 讘讚讘专讬诐 讗讞专讬诐 讛诪讘讟诇讬诐 讗讜转讜 诪诇讬诪讜讚 转讜专讛 注诇 砖谞讬讛诐 讛拽讘"讛 讘讜讻讛 注诇 讝讛 砖讛讜诇讱 讘讟诇 讜讗讬谞讜 注讜住拽 讘转讜专讛 讜讙诐 注诇 讝讛 砖注讜住拽 讘讚讘专讬诐 讗讞专讬诐 讜讘讬讟诇 诪讚"转 砖讛讬讛 诇讜 诇讛谞讬讞 讻诇 注住拽讬讜 诪砖讜诐 诇讬诪讜讚 转讜专讛 讻讚讗诪专讬谞谉 住讜祝 驻"讘 讚拽讬讚讜砖讬谉 诪谞讬讞 讗谞讬 讗转 讻诇 讗讜诪谞讜转 砖讘注讜诇诐 讜诇讜诪讚 讗转 讘谞讬 转讜专讛 讻讜': 


谞驻诇  诪谉 讬讚讬讛 讗诪专 诪讗讬讙专讗 讻讜'. 谞专讗讛 讚砖诇讗 讘讻讜讜谞讛 谞驻诇 讛住驻专 诪讬讚讬讛 讜讗驻砖专 砖讛讬讛 注讜诪讚 讘诪拽讜诐 讙讘讜讛 讘注诇讬讬讛 讜谞驻诇 诪砖诐 诇讗专抓 讜诇诪拽讜诐 注诪讜拽 讬讜转专 讜注"讬 讝讛 谞讝讻专 讘讚专砖转 讛诪拽专讗 讛砖诇讬讱 诪砖诪讬诐 讗专抓 讚诇驻讬 驻砖讜讟讜 讛"诇 诇诪讻转讘 诇讗专抓 讘诇诪"讚 讜注"讻 讚专砖讜 讚诪砖谞讬讛诐 讛砖诇讬讱 讘驻注诐 讗讞讚 诪砖诪讬诐 讜诪讗专抓 诇诪拽讜诐 注诪讜拽 讘讬讜转专 讚讛讬讬谞讜 诪讗讬讙专讗 专诐 诇讘讬专讗 注诪讬拽转讗 讜讗驻砖专 砖专诪讝 讘讝讛 注诇 砖讛砖诇讬讻谉 讘讙诇讜转 诇讘讘诇 讻讚讗诪专讬谞谉 驻专拽 讛讗砖讛 诇讗 讛讙诇讛 讛拽讘"讛 讬砖专讗诇 诇讘讘诇 讗诇讗 诪驻谞讬 砖讛讬讗 注诪讜拽讛 讻砖讗讜诇 砖谞讗诪专 诪讬讚 砖讗讜诇 讙讜': 


转讝讻讜  诇讛拽讘讬诇 驻谞讬诐 讛专讜讗讬谉 讜讗讬谞谉 谞专讗讬谉 讻讜'. 谞专讗讛 讚讛讱 讚专砖讛 砖讬讬讻讗 讗讚诇注讬诇 砖讚专砖 讬专讗讛 讬专讗讛 讻砖诐 砖讘讗 诇专讗讜转 讻讱 讘讗 诇讬专讗讜转 砖讝讛 讜讚讗讬 诇讗 讬转拽讬讬诐 诪诪砖 讘注讜讛"讝 砖驻谞讬 讛拽讘"讛 讗讬谞谉 谞专讗讬谉 讘注讜讛"讝 讗讘诇 讘注讜讛"讘 谞讗诪专 讜谞讙诇讛 讻讘讜讚 讛' 讜专讗讜 讻诇 讘砖专 讙讜' 讜讬转拽讬讬诐 讗讝 讬专讗讛 讬专讗讛 诪诪砖 讚讛砖讻讬谞讛 专讜讗讛 驻谞讬 讬砖专讗诇 讜讛诐 讬专讗讜 驻谞讬 讛砖讻讬谞讛 讜讝"砖 转讝讻讜 诇讛拽讘讬诇 驻谞讬 讛专讜讗讬诐 讜讗讬谞谉 谞专讗讬谉 讚讛讬讬谞讜 砖转讝讻讜 诇注讜讛"讘 诇拽讘诇 讗讜转讜 驻谞讬诐 砖讬讛讬讛 讙诐 谞专讗讬谉 诇讻诐: 


讜讬讞讬  注讜讚 诇谞爪讞 讜讙讜'. 驻砖讟讬讛 讚拽专讗 讘转诪讬讛 讛讬讗 讜讻讬 讛专砖注 诇讗 讬诪讜转 讻诪讜 讻讜' 注"砖 讘转讜住驻讜转 专"诇 讜诪讚诇讗 讻转讬讘 讘诇砖讜谉 转诪讬讛讛 讚专砖讜讛讜 讜讬讞讬 讛讗讚诐 注讜讚 诇谞爪讞 讜讙讜' 讚讛讬讬谞讜 砖诪讜住讬驻讬谉 诇讜 注诇 砖谞讜转讬讜 讻讬 讬专讗讛 讞讻诪讬诐 讬诪讜转讜. 讜讗诐 讘诪讬转转谉 讻讜' 谞专讗讛 讚讛讬讬谞讜 讘讬爪讬讗转 谞驻砖 讻诪驻讜专砖 驻专拽 讛讗讜专讙 讘讞讬讬讛谉 注讗讻"讜 讻讬 讛专讜讗讛 驻谞讬 讞讻诐 讻专讜讗讛 驻谞讬 砖讻讬谞讛 讻讚诇注讬诇 讜讘讛讬驻讱 讘专砖注 讗住讜专 诇讛住转讻诇 讘驻谞讬 专砖注 讻讚讗诪专讬谞谉 讘驻专拽 讛讞讜讘诇: 


讛讜讛  专讙讬诇 讙' 讬专讞讬' 讘讗讜专讞讗 讻讜'. 驻专砖"讬 诪讛诇讱 讙' 讞讚砖讬诐 讛讬讛 诪讘讬转讜 诇讘"讛 讜谞讜住注 诪讘讬转讜 讗讞专 讛驻住讞 讻讜' 诇砖诪讞 讗转 讗砖转讜 讘讞讙 讛住讜讻讜转 注讻"诇 讜讘讞讙 讛砖讘讜注讜转 诇讗 讛讬讛 讗驻砖专 诇讜 诇讛讬讜转 讘讘讬转讜 讜诇砖诪讜讞 注诐 讗砖转讜 讜讛讜讗 讚讞讜拽 讜诇讜诇讬 驻讬专讜砖讜 谞专讗讛 讚诇讗讜 诪讛"讟 谞拽讟 讙' 讞讚砖讬诐 讗诇讗 讚讻谉 讚专讻讜 诇讬诇讱 诇诪拽讜诐 讗讞专 诇讘拽砖 驻专谞住转讜 诪砖诐 讜诇砖讛讜转 讘讚专讱 讻"讻 砖诇讗 讛讬讛 讗驻砖专 诇讜 诇诇诪讜讚 讘讘讛诪"讚 专拽 讬讜诐 讗' 讜诪讬讬转讬 诇讬讛 讚讬讜诐 讬讜诐 讬讚专讜砖讜谉 讜讙讜' 讜讻讬 讘讬讜诐 讻讜' 讚讜讚讗讬 讘讻诇 诪拽讜诐 讛讬讜诐 讻讜诇诇 讙诐 讛诇讬诇讛 讻诪讜 讜讬讛讬 注专讘 讜讬讛讬 讘讜拽专 讬讜诐 讗讞讚 讗讘诇 诪讚讻转讬讘 讬讜诐 讬讜诐 讻驻讜诇 诪砖诪注 诇诪注讟 诇讬诇讛 讜讗讛讗 拽讗诪专 讜讻讬 讘讬讜诐 讻讜' 讗诇讗 讻讜' 讗驻讬诇讜 讬讜诐 讗讞讚 讘砖谞讛 诪注诇讛 讻讜' 讜诇讻讱 讛讜讗 讻驻讜诇 讻诇讜诪专 讻讗讬诇讜 讛讜讗 诇讜诪讚 讘讻诇 讬讜诐 讜讬讜诐 诪讛砖谞讛 讚讻注讬谉 讝讛 讻转讬讘 诇讙讘讬 驻讜专注谞讜转 讗专讘注讬诐 讬讜诐 讬讜诐 诇砖谞讛 讬讜诐 诇砖谞讛 讙讜' 讜诪住讬讬诐 讘讛讗讬 拽专讗 诪注谞讬讬谞讜 讜讚注转 讚专讻讬 讬讞驻爪讜谉 讚讙诐 讛讗 讚讗讝讬诇 讘讗讜专讞讗 讜讚专讱 砖讛讜讗 谞讞砖讘 诇讛诐 讻诪讜 讚注转 讬讞驻爪讜谉: 


讜讻谉  讘诪讚转 驻讜专注谞讜转 讻讜' 讗驻讬诇讜 讬讜诐 讗' 讘砖谞讛 讻讜'. 讘转讜住' 驻"拽 讚住讜讟讛 讛拽砖讜 讘讝讛 砖诐 讚诪讛讻讗 诪砖诪注 讚诪讚讛 讟讜讘讛 讜诪讚转 驻讜专注谞讜转 讻讬 讛讚讚讬 谞讬谞讛讜 讚讘转专讜讬讬讛讜 讬讜诐 讗' 讞砖讜讘 砖谞讛 讜讛转诐 拽讗诪专 讚诪讚讛 讟讜讘讛 诪专讜讘讛 诪诪讚转 驻讜专注谞讜转 讜讘转讜住驻转讗 拽转谞讬 讚诪讚讛 讟讜讘讛 诪专讜讘讛 注诇 诪讚转 驻讜专注谞讜转 注诇 讞诪砖 诪讗讜转 注"砖 讜谞专讗讛 诇讬讬砖讘 讚讜讚讗讬 诇讗讜 讻诇诇讗 讛讜讗 讘讻"诪 讚诪讚讛 讟讜讘讛 诪专讜讘讛 诪诪讚转 驻讜专注谞讜转 讚讛讗 讘诪讚讛 讟讜讘讛 讙讜驻讬讛 讬砖 讞讬诇讜拽 讚诇讙讘讬 讗讜讛讘讬讜 讻转讬讘 诇讗诇驻讬诐 讚讜专 讜诇讙讘讬 砖讜诪专讬 诪爪讜转讬讜 讚讛讬讬谞讜 诪讬专讗讛 讻转讬讘 诇讗诇祝 讚讜专 讗诇讗 讚讛讻诇 诇驻讬 讻讜讜谞转 讛注讜砖讛 讘讜 诇讟讜讘讛 讜诪"诪 讗讬谞讜 驻讞讜转 诪诪讚讛 讛专注讛:





专砖"砖

专砖"讬 讚"讛 讬讚讜 谞讟讜讬讛. 诇讛讙谉 注诇讬谞讜. 讻爪"诇:





讘谉 讬讛讜讬讚注

讻旨指诇 诪指拽讜止诐 砖讈侄谞旨指转职谞讜旨 讘旨讜止 讞植讻指诪执讬诐 注值讬谞值讬讛侄诐; 讗讜止 注止谞执讬, 讗讜止 诪执讬转指讛. 谞专讗讛 诇讬 讛讟注诐 诇砖转讬诐 讗诇讜 砖讬讛讬讜 注诇 讬讚讬 讞讻诪讬诐 讘注诇讬 转讜专讛 诪砖讜诐 讚讘转讜专讛 讻转讬讘 讗止专侄讱职 讬指诪执讬诐 讘执旨讬诪执讬谞指讛旨 讘执旨砖职讉诪止讗讜诇指讛旨 注止砖侄讈专 讜职讻指讘讜止讚 (诪砖诇讬 讙, 讟讝) 讜诇讻谉 谞讜转谞转 讻讞 诇诇讜诪讚讬讛 诇讛注谞讬砖 讘诪讬转讛 诪爪讚 讻讞 讛讬诪讬谉 讜讘注讜谞讬 诪爪讚 讻讞 讛砖诪讗诇.
讜讘讝讛 驻专砖转讬 讘住"讚 诪讛 砖讗诪专 讗诇讬注讝专 诇诇讘谉 讜讘转讜讗诇 讜职讗执诐 诇止讗 讛址讙执旨讬讚讜旨 诇执讬 讜职讗侄驻职谞侄讛 注址诇 讬指诪执讬谉 讗讜止 注址诇 砖职讉诪止讗诇 (讘专讗砖讬转 讻讚, 诪讟) 讻讬 讗诇讬注讝专 讛讬讛 讘注诇 转讜专讛 讻诪讜 砖讗诪专讜 专讘讜转讬谞讜 讝"诇 (讬讜诪讗 讻讞:) 注诇 驻住讜拽 '讛讜旨讗 讚址旨诪侄旨砖侄讉拽 讗直诇执讬注侄讝侄专' (讘专讗砖讬转 讟讜, 讘) 砖讚讜诇讛 讜诪砖拽讛 诪转讜专转 专讘讜 诇讗讞专讬诐 讜注诇 讻谉 讬砖 诇讜 砖谞讬 讻讜讞讜转 诇讛注谞讬砖 讘诪讜转 诪爪讚 讬诪讬谉 讜讘注讜谞讬 诪爪讚 砖诪讗诇 讜诇讝讛 讗诪专 讘专诪讝 砖讗诐 诇讗 转转谞讜, 讛讙讬讚讜 诇讬 讜讗讝 讗驻谞讛 注诇 讬诪讬谉 诇讛注谞讬砖 讗转讻诐 讘诪讬转讛 讗讜 注诇 砖诪讗诇 诇讛注谞讬砖 讗转讻诐 讘注讜谞讬! 讜住讜祝 讚讘专 讘讗讜转讜 讛诇讬诇讛 讛注谞讬砖诐 讘诪讬转讛 砖诪转 讘转讜讗诇 诪驻谞讬 砖诇讗 讛讬讛 诇讘诐 砖诇诐 讘讚讘专 讝讛 砖讞砖讘讜 诇讛注专讬诐.
讜讛讗 讚拽讗诪专 '讬职讛指讘讜旨 讘旨值讬讛旨 专址讘旨指谞指谉 注值讬谞址讬职讛讜旨' 讗讬谉 讛讻讜谞讛 砖讛讬讛 讘专讘谞谉 拽讜讬谉 砖诇 注讬谉 讛专注 讻讚专讱 讘谞讬 讗讚诐 讛诪讟讬诇讬诐 注讬谉 讛专注 讗诇讗 诪讻讞 讚讬讘讜专诐 讝讛 谞转拽谞讗讜 讛拽诇讬驻讜转 讜讛讞讬爪讜谞讬诐 讜讛诐 讛讟讬诇讜 注讬谉 讛专注 讗讱 诪讞诪转 讚讛讟讬诇讜 注讬谉 讛专注 诪讻讞 讚讘专讬诐 讗诇讜 砖讚讘专讜 专讘谞谉 诇专讘讗 诇讻讱 诪讬讬讞住 讛讟诇转 讛注讬谉 诇讛诐 讜讗诪专 讬职讛指讘讜旨 讘旨值讬讛旨 专址讘旨指谞指谉 注值讬谞址讬职讛讜旨 讜讻讱 讛注谞讬谉 讘讻诇 诪拽讜诐 砖转诪爪讗 讘转诇诪讜讚 讚讘专讬诐 讻讬讜爪讗 讻讗诇讜.



专址讘 讬讜止住值祝 讗指诪址专: 讬指讚讜止 谞职讟讜旨讬指讛 注指诇值讬谞讜旨. 谞专讗讛 诇讬 讘住"讚 讛砖驻注讛 诪谉 砖诇砖讛 专讗砖讜谞讜转 砖讛诐 讞讘"讚 [讞讻诪讛 讘讬谞讛 讚注转] 谞拽专讗转 讘砖诐 驻谞讬诐 讻讬 讛诐 讘专讗砖 讗讱 讛砖驻注讛 诪谉 讞住讚 讜讙讘讜专讛 谞拽专讗转 讘砖诐 讬讚讬诐 讻讬 讞住讚 讚专讜注讗 讬诪讬谞讗 讙讘讜专讛 讚专讜注讗 砖诪讗诇讗. 讜拽讗诪专 专讘 讬讜住祝 讗祝 注诇 驻讬 砖诇驻注诪讬诐 谞住转专讛 诪讗转谞讜 讛讗专讛 讝讜 砖诇 驻谞讬诐 砖讛讬讗 诪谉 砖诇砖讛 专讗砖讜谞讜转 讜注诐 讻诇 讝讛 讬讚讜 谞讟讜讬讛 注诇讬谞讜 讚讛讬讬谞讜 诪谉 讞住讚 讜诇诪讟讛 砖讛讜讗 讬讚 讚讗讬谉 诇讛砖驻注讛 讝讜 讛驻住拽 讜讝讛讜 注谞讬谉 讛专诪讝 砖专诪讝 专讘讬 讬讛讜砖注 讘谉 讞谞谞讬讛 诇讗讜转讜 讛诪讬谉.
讜谞专讗讛 诇讬 讘住"讚 讗讜诪专讜 讬指讚讜止 谞职讟讜旨讬指讛 注指诇值讬谞讜旨 讻讬 砖诇砖讛 专讗砖讜谞讜转 讛诐 讘住讜讚 讗讜转讬讜转 讬志讛 讜讞讙"转 [讞住讚 讙讘讜专讛 转驻讗专转] 诪拽讘诇讬诐 砖驻注 诪谉 讙' 专讗砖讜谞讜转 讜诪砖驻讬注讬诐 诇谞讜 讜讝讛讜 砖讗诪专 讬讚讜 砖讛诐 讞住讚 讜讙讘讜专讛 谞讟讜 讬志讛 专讜爪讛 诇讜诪专 谞讟讜 诇拽讘诇 诪谉 讬志讛 讜'注诇讬谞讜' 专讜爪讛 诇讜诪专 讘砖讘讬诇讬谞讜 讻讚讬 诇讛砖驻讬注 诇谞讜.



专址讘旨执讬 讗执讬诇指讗 讛植讜指讛 住指诇执讬拽 讜职讗指讝址诇 讘旨职讚址专职讙旨指讗 讚旨职讘值讬 (专讘讗) [专址讘旨指讛] 讘旨址专 砖讈执讬诇指讗. 拽砖讛 诇诪讗讬 讛讜爪专讱 讘注诇 讛诪讗诪专 诇驻专砖 讚讛讜讛 住诇讬拽 讘讚专讙讗? 讜谞专讗讛 诇讬 讘住"讚 诇讛讜讚讬注谞讜 砖讘讞谉 砖诇 讞讻诪讬诐 讻讬 讘讝诪谞诐 诇讗 讛讬讛 诇讛诐 诪讚专讙讜转 讘讘谞讬谉 讻诪讜 砖诇谞讜 讗诇讗 讛讬讜 注讜诇讬谉 讘住讜诇诐 讜讬讚讜注 讻讬 讛注讜诇讛 讘住讜诇诐 爪专讬讱 诇转转 讚注转讜 讛讬讟讘 讘注诇讬讬转讜 砖诇讗 讬驻谞讛 诇讘讜 诇讚讘专 讗讞专 驻谉 讬驻讜诇 讗讱 专讘讬 讗讬诇讗 讗祝 注诇 驻讬 砖诇讘讜 讟专讜讚 讘注诇讬讬转讜 讘住讜诇诐 注诐 讻诇 讝讛 驻谞讛 诇讘讘讜 诇砖诪讜注 讜诇讛讘讬谉 讚讘专讬 转讜专讛 砖讬爪讗讜 诪驻讬 讛转讬谞讜拽 讜谞转驻注诇 诪讗诇讜 讛讚讘专讬诐 砖诇拽讞 诪讛诐 诪讜住专 讛砖讻诇.



讗指诪址专: 注侄讘侄讚 砖讈侄专址讘旨讜止 诪址讙执讬讚 诇讜止 诪址讛 砖旨讉值讞讜止, 转旨址拽指谞指讛 讬值砖讈 诇讜止?!. 诪拽砖讬诐 讜讻讬 专讘讬 讗讬诇讗 注讚讬讬谉 诇讗 拽专讗 驻住讜拽 讝讛 讜诪讛 谞转讞讚砖 诇讜 注转讛 注诇 讬讚讬 拽专讬讗转 讛转讬谞讜拽?
讜谞专讗讛 诇讬 讘住"讚 讚专讘讬 讗讬诇讗 诇讗 讛讜讛 诪驻专砖 讛讻转讜讘 讛讝讛 注诇 讚讬谉 讜讞砖讘讜谉 讗诇讗 诪驻专砖讜 注诇 讚专讱 诪讛 砖讗诪专 讛讻转讜讘 (诪砖诇讬 讟讝, 讗) '诇职讗指讚指诐 诪址注址专职讻值讬 诇值讘 讜旨诪值讛殖' 诪址注植谞值讛 诇指砖讈讜止谉' 讜讛讻讬 拽讗诪专 讛讬讗 讬转讘专讱 诪讙讬讚 诇讗讚诐 诪讛 讬讛讬讛 砖讬讞讜 砖讬砖讬诐 讘诇讘讜 讛讚讘专讬诐 讗砖专 讬砖讬讞 讘驻讬讜.
讗讜 诪驻专砖讜 注诇 驻讬 诪讛 砖转专讙诐 讛转专讙讜诐 '诇讞讝讗讛 诇讗谞砖讗 诪讛 注讜讘讚讜讛讬' 讚诇驻讬 讝讛 拽讗讬 注诇 讛诪注砖讬诐 讜诇讗 注诇 讛讚讘专讬诐 讗讱 讛转讬谞讜拽 讛讬讛 诇讜 驻讬专讜砖 讗讞专 讘驻住讜拽 讝讛 砖砖诪注讜 诪专讘讜 讗讜 讞讚砖讜 诪注爪诪讜 讚诪驻专砖 讻讜谞转 讛讻转讜讘 诇讜诪专 讗驻讬诇讜 注诇 砖讬讞讛 拽诇讛 注讜砖讬谉 讞砖讘讜谉 讘讚讬谉 诇讗讚诐 讚诪驻专砖 转讬讘转 诪址讛 诇砖讜谉 拽诇讜转 讜讙专注讜谉 讜讞住专讜谉 讻诪讜 诪讛 砖讗诪专 讛讻转讜讘 讜职讗址讛植专止谉 诪址讛 (讘诪讚讘专 讟讝, 讬讗), 讜职谞址讞职谞讜旨 诪指讛 讻执旨讬 转址诇执旨讬谞讜旨 注指诇值讬谞讜旨 (砖诪讜转 讟讝, 讝) 讜讻诪讜 砖讻转讘 诪讛专砖"讗 讝"诇 诇讻讱 谞转讞讻诐 讛转讬谞讜拽 诇驻专砖 讘拽专讬讗转讜 诪砖诪注讜转 讝讜 讜讘讬讗讜专 讝讛 砖诇讗 讞讬讘专 转讬讘转 诪址讛 注诐 转讬讘转 砖旨讉值讞讜止 讻驻讬 诪讛 砖专砖讜诐 讘谞讘讬讗讬诐 讗诇讗 注砖讛 转谞讜注讛 讘拽专讬讗转讜 诇讛驻专讬讚 转讬讘转 诪址讛 诪谉 转讬讘转 砖旨讉值讞讜止 讻讚讬 砖诇讗 讬讛讬讛 诪砖诪注讜转讛 诇讜诪专 '诪讛讜 砖讬讞讜' 砖砖讬谞讛 讘拽专讬讗转讜 讜诇讗 拽专讗讛 讚讘讜拽讛 注诐 砖讬讞讜 讜讘讝讛 谞专讙砖 专讘讬 讗讬诇讗 讘讘讬讗讜专 讝讛 讛讞讚砖 砖诇 讛转讬谞讜拽 讗砖专 诪拽讚诪转 讚谞讗 诇讗 讘讗 注诇 讚注转讜 讜诪讝讛 讛讘讬讗讜专 诇拽讞 诪讜住专 讗诐 诪讙讬讚 诇讜 讜注讜砖讛 注诪讜 讞砖讘讜谉 注诇 砖讬讞讛 拽诇讛 砖讛讜讗 砖讬讞讛 砖诇 诪讛 转拽谞讛 讬砖 诇讜 讚诪讗谉 驻诇讬讟 诪讛讗.



诪指拽讜止诐 讬值砖讈 诇讜止 诇职讛址拽旨指讚讜止砖讈 讘旨指专讜旨讱职 讛讜旨讗, 砖讈侄讘旨讜止讻侄讛 讘旨讜止 讜旨'诪执住职转旨指专执讬诐' 砖讈职诪讜止. 讛谞讛 讻诇 诪砖讻讬诇 讬讘讬谉 砖讚讘专讬诐 讗诇讜 讗讬谞诐 讻驻砖讜讟谉! 讜谞专讗讛 诇讬 讘住"讚 住讜讚 讛注谞讬谉 讛拽专讜讘 诇驻砖讟 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 讘住讜讚 诪讗诪专 砖注专讬 讚诪注讛 诇讗 谞谞注诇讜 (讘讘讗 诪爪讬注讗 谞讟.) 讻讬 讛讚诪注讜转 讛诐 专诪讝 诇砖讜专砖 讛讚讬谞讬谉 讜讻讗砖专 讬讘讻讛 讛讗讚诐 讜讬讜专讬讚 讚诪注讜转 爪专讬讱 诇讻讜讬谉 诇诪转拽 讛讚讬谞讬谉 讚注诇 讬讚讬 讝讛 讬转讘住诪讜 讜讬转诪转拽讜 讛讚讬谞讬谉 讜讗讬谉 砖讟谉 讜讗讬谉 驻讙注 专注 讜讛专讞诪讬诐 诪转专讘讬诐! 讚讛讗讚诐 讛讜讗 爪讜专转 讗讜专 讛拽讚讜砖讛 讛注诇讬讜谞讛 讜讻讗砖专 讬转注讜专专 诇诪讟讛 讻谉 讬讛讬讛 讛转注讜专专讜转 讘拽讚讜砖讛 诇诪注诇讛 讜讛谞爪讞 讜讛讜讚 砖讘讞讻诪讛 讛诐 讛谞拽专讗讬诐 砖注专讬 讚诪注讛 讜注诇 讬讚讬 讚诪注讜转 讛讗讚诐 讛转讞转讜谉 讗讝 讬讜专讚讬谉 讗讜专讜转 诪谞爪讞 讜讛讜讚 砖讘讞讻诪讛 诇诪转拽 讛讚讬谞讬谉, 注讚 讻讗谉 讚讘专讬讜 讜讛专讞讬讘 专讘讬谞讜 讝"诇 讛讚讘专讬诐 讘讝讛 讬讜转专 讬注讜讬谉 砖诐.
谞诪爪讗 注谞讬谉 讛讘讻讬讛 讛讜讗 诪讬转讜拽 讛讚讬谞讬谉 讜诇讻谉 讘讻诇 爪专讛 讬砖 转讜注诇转 讘讘讻讬讛 讚讛爪专讛 转讛讬讛 注诇 讬讚讬 转讙讘讜专转 讛讚讬谞讬谉 讜讘讘讻讬讛 讬转诪转拽讜 讛讚讬谞讬谉 讜讬转讘住诪讜 诇讛讬讜转 专讞诪讬诐 讜诇讻谉 诪讗讞专 砖讬专讬讚转 讛讚诪注讜转 诪注讬谞讬 讛讗讚诐 讛转讞转讜谉 谞拽专讗转 讘砖诐 讘讻讬讛 讻谉 讛驻注讜诇讛 砖转讛讬讛 诇诪注诇讛 讘诪讬转讜拽 讛讚讬谞讬谉 讙诐 讛讬讗 谞拽专讗转 讘砖诐 讘讻讬讛 讜讛讜讗 诇砖讜谉 诪讜砖讗诇 诪谉 讛讘讻讬讛 砖诇 讗讚诐 讛转讞转讜谉 讜诇驻讬 讝讛 讻诇 诪讛 砖转专讗讛 讘诇砖讜谉 讞讝"诇 砖诐 讘讻讬讛 诇诪注诇讛 讗驻讬诇讜 注诇 讛诪诇讗讻讬诐 拽讗讬 注诇 驻讜注诇 砖诇 诪讬转讜拽 讛讚讬谞讬谉 讜讘住讜诪谉 诪驻谞讬 讻讬 注诇 讬讚讬 讛讘讻讬讛 讛诪注砖讬转 砖诇 讗讚诐 讛转讞转讜谉 讛讬讜 讬讛讬讛 诇诪注诇讛 诪讬转讜拽 讛讚讬谞讬谉 诇讻谉 讛驻注讜诇讛 讛讝讗转 砖诇 诪讬转讜拽 讛讚讬谞讬谉 讗砖专 转讛讬讛 诇诪注诇讛 谞拽专讗转 讘砖诐 讘讻讬讛 讘诇砖讜谉 诪讜砖讗诇.
讜诪讛 砖讗诪专 讛诪讗诪专 讛讝讛 诪指拽讜止诐 讬值砖讈 诇讜止 诇职讛址拽旨指讚讜止砖讈 讘旨指专讜旨讱职 讛讜旨讗, 砖讈侄讘旨讜止讻侄讛 讘旨讜止 讜旨'诪执住职转旨指专执讬诐' 砖讈职诪讜止, 讛讻讜谞讛 砖砖注专讬 讚诪注讛 讛诐 讘注砖专 住驻讬专讜转 砖诇 讞讻诪讛 讻诪讜 砖讗诪专 专讘讬谞讜 讛讗专"讬 讝"诇 讜讬讚讜注 讚讞讻诪讛 谞拽专讗转 诪住转专讬诐 讘住讜讚 讛址谞执旨住职转指旨专止转 诇址讛殖' 讗直诇止拽值讬谞讜旨 (讚讘专讬诐 讻讟, 讻讞).
讜讗诐 转砖讗诇 讗讬讱 讬讛讬讛 讘讘讻讬转 讛讗讚诐 讛转讞转讜谉 诪讬转讜拽 讜讘讬住讜诐 讛谞讛 诪诇讘讚 讛住讜讚 讛谞注诇诐 砖讬砖 讘讚讘专 讝讛? 讗址砖职讉讻执旨讬诇职讱指 讜职讗讜止专职讱指 砖讙诐 讘讙砖诪讬讜转 讬砖 讚讜讙诪讛 讝讜 讻讬 讛诇讗 转专讗讛 讻诇 诪讬 砖讬砖 诇讜 爪注专 讙讚讜诇 诪讞诪转 讗讬讝讛 讚讘专 讗讝 讗诐 讬讘讻讛 讬专讜讜讞 诇讜 讜讛爪注专 砖讘诇讘讘讜 讬转诪转拽 讚诇讻谉 讛转讬专讜 讞讝"诇 诇讘讻讜转 讘砖讘转 诇讗讚诐 砖讬砖 诇讜 爪注专 讙讚讜诇 讻讚讬 砖讬专讜讜讞 诇讜 讜谞诪爪讗 讙诐 讘讙砖诪讬讜转 注讜砖讛 讛讘讻讬讛 诪讬转讜拽 讜讘讬住讜诐 讜讛讜讗 诪注讬谉 讚讜讙诪讛 诇驻注讜诇讛 讛谞注砖讬转 讘专讜讞谞讬讜转 诇诪注诇讛 砖讛讬讗 驻注讜诇转 讛诪讬转讜拽 讜讘讬住讜诐 讛讚讬谞讬谉.
讜讛谞讛 诪拽砖讬 讛砖"住 讜职讛指讗 讗指诪址专 专址讘 驻旨指驻旨指讗 '讗值讬谉 注址爪职讘讜旨转 诇执驻职谞值讬 讛址诪旨指拽讜止诐' 驻讬专讜砖 讛谞讛 讛诪讬转讜拽 讛谞拽专讗 讘砖诐 讘讻讬讛 诇诪注诇讛 讬讗诪专 注诇 诪讬转讜拽 讛讚讬谞讬谉 讛拽砖讬诐 讘讬讜转专 讛谞拽专讗讬诐 讘砖诐 注爪讘讜转 诪驻谞讬 砖砖诐 谞讗讞讝讬诐 讛拽诇讬驻讜转 讛谞拽专讗讬诐 讘砖诐 注爪讘 讘住讜讚 讜职诇止讗 讬讜止住执祝 注侄爪侄讘 注执诪指旨讛旨 (诪砖诇讬 讬, 讻讘) 讜讘诪拽讜诐 讚讗讬谉 讗讞讬讝讛 诇拽诇讬驻讜转 讗讬谉 砖诐 转讙讘讜专转 讚讬谞讬谉 讻讚讬 砖讬讛讬讜 爪专讬讻讬谉 诇诪讬转讜拽 讛诪讻讜谞讛 讘砖诐 讘讻讬讛 讘诇砖讜谉 诪讜砖讗诇?
讜诪砖谞讬 讛指讗 讘旨职讘指转旨值讬 讙旨址讜旨指讗执讬 讛指讗 讘旨职讘指转旨值讬 讘旨职专指讗执讬 驻讬专讜砖 讘讘转讬 讙讜讜讗讬 砖讛诐 讞讙"转 [讞住讚 讙讘讜专讛 转驻讗专转] 砖谞拽专讗讬诐 讙讜讜讗讬 诇讙讘讬 谞讛"讬 [谞爪讞 讛讜讚 讬住讜讚] 讗讬谉 讗讞讬讝讛 诇拽诇讬驻讜转 讗讘诇 讘讘转讬 讘专讗讬 砖讛诐 谞讛"讬 讬砖 讗讞讬讝讛 诇拽诇讬驻讜转 讜讻诪讜 砖讗诪专 专讘讬谞讜 讛讗专"讬 讝"诇 讚转驻讬诇转 讛注诪讬讚讛 讘诇讞砖 讜讞讝专讛 讘拽讜诇 专诐 诪驻谞讬 讚讛讞讝专讛 讛讬讗 讘讞讙"转 [讞住讚 讙讘讜专讛 转驻讗专转] 讜讗讬谉 砖诐 讗讞讬讝讛 诇拽诇讬驻讜转 诇讻谉 讗讬谉 诇谞讜 驻讞讚 诪讛诐 讗诐 谞讗诪专 讗讜转讛 讘拽讜诇 专诐.
讜讛讚讚 诪拽砖讬 讜职讛指讗 讻旨职转执讬讘: 讜址讬执旨拽职专指讗 讗植讚止谞指志讬 讗直诇止拽执讬诐 爪职讘指拽讜止转 讘址旨讬旨讜止诐 讛址讛讜旨讗 诇执讘职讻执讬 讜旨诇职诪执住职驻值旨讚 讜旨诇职拽指专职讞指讛 讜职诇址讞植讙止专 砖指讉拽 (讬砖注讬讛讜 讻讘, 讬讘) 讜讻讬讜谉 讚讝讻专 讘讘讻讬讛 砖诐 讛讜讬志讛 讙诐 讻谉 诪砖诪注 讚拽讗讬 讙诐 注诇 诪拽讜诐 讛转驻讗专转 砖讛讜讗 讘讘转讬 讙讜讜讗讬 讛谞拽专讗 讘砖诐 讛讜讬志讛 讘住转诐 讜讗诐 讻谉 讻讬讜谉 讚谞拽讬讟 诇砖讜谉 讘讻讬讛 讛诪讜专讛 注诇 诪讬转讜拽 讛讚讬谞讬谉 讘讘转讬 讙讜讜讗讬 诪砖诪注 讚诪讙讬注 讗讞讬讝讛 诇拽诇讬驻讜转 砖诐 讙诐 讻谉?
讜诪砖谞讬 讞只专职讘旨址谉 讘旨值讬转 讛址诪旨执拽职讚指砖讈 砖讈址讗谞执讬 砖谞注砖讛 讘讜 砖讬谞讜讬 讝讛 讚讛讬讛 讗讞讬讝讛 诇拽诇讬驻讜转 讘注讜谞讜转讬谞讜 讛专讘讬诐 讙诐 讘诪拽讜诐 砖诇讗 讛讬讜 讬讻讜诇讬谉 诇讛转讗讞讝 诪拽诪讬 讛讻讬. 讜诪讬讬转讬 住讬讬注转讗 诇讚讘专讬讜 讚讘讞专讘谉 讘讬转 讛诪拽讚砖 谞注砖讛 砖讬谞讜讬 讟驻讬 讚讛讗 诪爪讬谞讜 讗植驻执诇旨讜旨 诪址诇职讗植讻值讬 砖讈指诇讜止诐 谞讗诪专 讘讛诐 讘旨执讻职讬旨指讛 讗祝 注诇 讙讘 讚讗讬谉 讚专讻诐 讘讻讱 讜诇讻谉 讻讬讜谉 讚讛讜讛 讘讞专讘谉 砖讬谞讜讬 讘注讜谞讜转讬谞讜 讛专讘讬诐 砖谞注砖讛 诇驻讬 砖注讛 讗讞讬讝讛 诇拽诇讬驻讜转 讙诐 讘诪拽爪转 讘转讬 讙讜讜讗讬 诇讻讱 谞讗诪专 砖诐 诇砖讜谉 讘讻讬讛 讛诪讜专讛 注诇 诪讬转讜拽 讛讚讬谞讬谉 讻讬 讻讬讜谉 讚讛讜讛 讗讞讬讝讛 诇拽诇讬驻讜转 谞注砖讛 转讙讘讜专转 讛讚讬谞讬谉 讚讛讗 转诇讬讗 讘讛讗 讜讻讬讜谉 讚谞注砖讛 转讙讘讜专转 讛讜爪专讱 砖诐 驻注讜诇转 讛诪讬转讜拽 讜讛讘讬住讜诐 讛诪讻讜谞讛 讘砖诐 讘讻讬讛 讘诇砖讜谉 诪讜砖讗诇.
讜讚注 讚讻诇 讝讛 讗谞讬 诪驻专砖 诇驻讬 讙专住转 转诇诪讜讚 讻转讬讘转 讬讚 砖讛讘讬讗讜 讘住驻专 讚拽讚讜拽讬 住讜驻专讬诐 讚讙专讬住 讜讘讘转讬 讙讜讜讗讬 诇讗 讜讛讻转讬讘 讜讻讜' 讜讻转讘 砖诐 讚讻谉 讛讬讗 讛讙专住讛 讘讬诇拽讜讟 讗讘诇 诇驻讬 讙专住讛 砖诇 专砖"讬 讬砖 诇驻专砖 讘转讬 讙讜讜讗讬 讜讘转讬 讘专讗讬 讘注谞讬谉 讗讞专 讜讗讬谉 诇讛讗专讬讱 讻讗谉 讬讜转专.



讜旨诪址讗讬, '诪执驻旨职谞值讬 讙值讜指讛'? 讗指诪址专 专址讘 [砖讈职诪讜旨讗值诇 讘旨址专] 讬执爪职讞指拽: 诪执驻旨职谞值讬 讙旨址讗植讜指转指谉 砖讈侄诇 讬执砖讉职专指讗值诇 砖讈侄谞旨执讟旨职诇指讛 诪值讛侄诐 讜职谞执转旨职谞指讛 诇职讗只诪旨讜止转 讛指注讜止诇指诐. 谞专讗讛 诇讬 讘住"讚 讚专讬砖 转讬讘转 '讙值讜指讛' 诇砖转讬 讞诇讜拽讜转 '讙' 讜讛' 讚讛讬讬谞讜 '讜讛' 诇砖讜谉 砖诪讞讛 讻诪讜 砖讗诪专讜 专讘讜转讬谞讜 讝"诇 (讗讬讻讛 专讘转讬 讗, 诇讘) 讘讬谉 讜讬 诇讜讛 谞讬爪讜诇 专讘谉 讬讜讞谞谉 讘谉 讝讻讗讬. 讜讘讝诪谉 砖讘讬转 讛诪拽讚砖 拽讬讬诐 讛讬讛 诇讬砖专讗诇 砖诇砖讛 砖诪讞讜转 讘砖诇砖讛 诪讜注讚讬诐 砖讬砖 讘讛诐 注诇讬讛 诇专讙诇 砖讛诐 驻住讞 讜砖讘讜注讜转 讜住讜讻讜转 讜注转讛 谞讬讟诇讜 砖诇砖讛 砖诪讞讜转 砖诇 注讜诇讬 专讙诇讬诐 讜谞转谞讛 讛砖诪讞讛 诇讗讜诪讜转 讛注讜诇诐 砖讻诇 讬诪讬讛诐 砖诪讞转 讞讙讬诐 讜诪讜注讚讬诐.
讜诪讛 砖讗诪专 专讘讬 砖诪讜讗诇 讘专 谞讞诪谞讬 诪执驻旨职谞值讬 讙旨址讗植讜指转指讛旨 砖讈侄诇 诪址诇职讻讜旨转 砖讈指诪址讬执诐 砖讈侄谞旨执讟旨职诇指讛 谞专讗讛 诇讬 讙讗讜转讛 砖诇 诪诇讻讜转 讛讜讗 砖诇砖讛 讗讜专讜转 讛诪讜讞讬谉 诇爪讜专讱 讞讬讘讜专 讜讗"讜 注诐 讛'讗 讜讚专讬砖 讙讜讛 '讙' 讜讛' 讻诇讜诪专 讙' 讗讜专讜转 砖诇 讞讬讘讜专 '讜讛'.



砖讈职诇止砖讈指讛, 讚旨职讘指专执讬诐 讛址拽旨指讚讜止砖讈 讘旨指专讜旨讱职 讛讜旨讗 讘旨讜止讻侄讛 注植诇值讬讛侄诐 讘旨职讻指诇 讬讜止诐. 驻讬专讜砖 诪讞诪转 砖诇砖讛 讚讘专讬诐 讗诇讜 诪转注讜专专讬谉 讻讜讞讜转 讛讚讬谞讬谉 讜注诇 讬讚讜 讬转讘专讱 谞注砖讛 诇讛诐 诪讬转讜拽 讛诪讻讜谞讛 讘砖诐 讘讻讬讛 讘诇砖讜谉 诪讜砖讗诇 讻诪讜 砖讘讬讗专谞讜 诇注讬诇 讜讗诐 诇讗 讛讬讛 谞注砖讛 注诇 讬讚讜 讬转讘专讱 诪讬转讜拽 讜讘讬住讜诐 诇转讙讘讜专转 讛讚讬谞讬诐 砖诪转讙讘专讬谉 诪讞诪转 砖诇砖讛 讚讘专讬诐 讛讛诐 诇讗 讛讬讛 诪转拽讬讬诐 讛注讜诇诐 诪讞诪转 讛拽讟专讜讙讬诐.
讜谞专讗讛 诇讬 讘住"讚 讛讟注诐 砖讚讘专讬诐 讗诇讜 讛诐 拽砖讬诐 诇注谞讬谉 讝讛 讚讬讚讜注 诪讛 砖讗诪专 专讘讬谞讜 讛讗专"讬 讘砖注专 专讜讞 讛拽讜讚砖 讜讝讛 诇砖讜谞讜: 注讬讜谉 讛讛诇讻讛 讛讜讗 砖讬讻讜讬谉 讛讗讚诐 砖讬砖 拽诇讬驻转 讛讗讙讜讝 讛讞讜驻驻转 注诇 讛诪讜讞 砖讛讜讗 注谞讬谉 讛拽讚讜砖讛 讜讝讜 讛拽诇讬驻讛 讛讬讗 注谞讬谉 讛拽讜砖讬讗 砖讬砖 讘讛诇讻讛 讛讛讬讗 讻讬 讛拽诇讬驻讛 讞讜驻驻转 注诇 讛讛诇讻讛 讜讗讬谞讛 诪谞讬讞讛 讗诇 讛讗讚诐 砖讬讘讬谉 讗讜转讛 讜讻讗砖专 讛讗讚诐 诪转专抓 讛拽讜砖讬讗 讛讛讬讗 讬讻讜讬谉 诇砖讘专 讻讞 讛拽诇讬驻讛 讜诇讛住讬专讛 诪注诇 讙讘讬 讛拽讚讜砖讛 讜讗讝 讬转讙诇讛 讛诪讜讞 砖讛讜讗 讛讛诇讻讛 讜讗诐 讗讬谉 讛讗讚诐 诪转诪讬讚 诇注讬讬谉 讜诇砖讘专 讛拽诇讬驻讜转 讗讬讱 讬转讙诇讛 诇讜 讛诪讜讞 讜讻讜' 注讚 讻讗谉 诇砖讜谞讜 注讬讬谉 砖诐. 讜诇驻讬 讝讛 诪讬 砖讗驻砖专 诇讜 诇注住讜拽 讘转讜专讛 讘讞讻诪转 讛注讬讜谉 砖诇 讛转讜专讛 诇转专抓 讛拽讜砖讬讜转 讜讗讬谞讜 注讜住拽 讙讜专诐 讘讝讛 转讙讘讜专转 诇拽诇讬驻讜转 讜诪诪讬诇讗 讬转注讜专专讜 讻讜讞讜转 讛讚讬谞讬谉 讜讬专讘讜 讛拽讟专讜讙讬诐 讘注讘讜专 注讜谞讜转 讛讚讜专 讜诇讻讱 爪专讬讱 诇讛讬讜转 驻注讜诇转 讛诪讬转讜拽 讜讛讘讬住讜诐 诇讻讜讞讜转 讛讚讬谉 讻讚讬 砖讬讻谞注讜 讛拽诇讬驻讜转 讜讬砖讘转讜 讛拽讟专讜讙讬诐.
讜讻谉 诪讬 砖讗讬 讗驻砖专 诇讜 诇注住讜拽 讘转讜专讛 讜注讜住拽 讚讛讬讬谞讜 砖讗讬谉 诇讜 诇讘 诪讘讬谉 诇转专抓 讛拽讜砖讬讜转 讜讛讜讗 注讜住拽 讘转讜专讛 讘讚专讱 讛注讬讜谉 诇讘讚讜 砖讗讝 讬砖讗专 讘拽讜砖讬讜转 讘诇讘讚 砖诪转专讘讬诐 讗爪诇讜 讜讗讬谉 诪讜爪讗 诇讛诐 转讬专讜抓 讗驻讬诇讜 诇拽讜砖讬讗 讗讞转 讻讬 讛讜讗 讗讬谞讜 讘专 讛讻讬 讜讙诐 讗讬谞讜 诇讜诪讚 诇驻谞讬 专讘 讜讞讻诐 讻讚讬 砖讛讜讗 讬转专抓 诇讜 拽砖讬讜转讬讜 讚谞诪爪讗 谞砖讗专 讝讛 谞讘讜讱 转诪讬讚 讘专讘讜讬 讛拽砖讬讜转 讛谞讛 讙诐 讝讛 讙讜专诐 转讙讘讜专转 诇拽诇讬驻讜转 诪讗讞专 讚讗讬谞讜 诪讜爪讗 转讬专讜抓 诇砖讘专 讛拽诇讬驻讜转 讜讗讝 诪诪讬诇讗 讬转讙讘专讜 讻讜讞讜转 讛讚讬谞讬谉 讜爪专讬讱 诇转拽谉 讛讚讘专 注诇 讬讚讬 诪讬转讜拽 讜讘讬住讜诐 诇讻讜讞讜转 讛讚讬谞讬谉 讻讚讬 诇讛讻谞讬注 讛拽诇讬驻讜转.
讜诪讬 砖讛讜讗 驻专谞住 讛诪转讙讗讛 注诇 讛爪讬讘讜专 讘讞谞诐 讙诐 讝讛 讙讜专诐 转讙讘讜专转 讛拽诇讬驻讛 讻讬 讟讘注讛 讻诪讜 讛拽讜祝 砖诪转讗讜讛 诇注砖讜转 讻讗讚诐 讜诇讻谉 讻砖专讜讗讛 讝讛 诪转讙讗讛 讘讞谞诐 讙诐 讛讬讗 诪转讙讗讬转 讘讞谞诐 砖转专爪讛 诇讬讻谞住 讘转讞讜诐 砖讗讬谞讜 砖诇讛 讜诇讛转讗讞讝 讘诪拽讜诐 砖讗讬谉 诇讛 专砖讜转 诇讘讗 砖诐 讜讞讜砖讘转 砖驻讞讛 讻讬 转讬专砖 讙讘专转讛 讞住 讜砖诇讜诐 注诇 讻谉 砖诇砖讛 讚讘专讬诐 拽砖讬诐 诪讞诪转 讟注诪讬诐 讗诇讜 讚讗讬转 讘讛讜 讜诇讗讜 诪砖讜诐 讞讜诪专 注爪诪谉 讜诇讻讱 讘注讘讜专 讚砖诇砖讛 讗诇讛 讙讜专诪讬谉 转讙讘讜专转 讛拽诇讬驻讛 讗砖专 诪讞诪转 讻谉 诪诪讬诇讗 讬讛讬讛 转讙讘讜专转 讛讚讬谞讬谉 诪砖讜诐 讛讻讬 爪专讬讱 诇注砖讜转 驻注讜诇转 讛诪讬转讜拽 讜讛讘讬住讜诐 讛诪讻讜谞讛 讘砖诐 讘讻讬讛 讻讗砖专 讘讬讗专谞讜 讘住"讚.



诪值讗执讬讙职专指讗 专指诐 诇职讘执讬专指讗 注植诪执讬拽职转旨指讗. 拽砖讗 砖讬注讜专 谞驻讬诇讛 讛诪驻讜专砖 讘讻转讜讘 讙讚讜诇 讗诇驻讬诐 讜专讘讘讜转 注诇 砖讬注讜专 讚谞拽讬讟 专讘讬 砖讛讜讗 诪讗讙专讗 诇讘讬专讗, 讜诪谞讗 诇讬讛 诇讛拽讟讬谉 讛砖讬注讜专 讻诇 讻讱?
讜谞专讗讛 诇讬 讘住"讚 讚讛驻住讜拽 讗诪专 '讛执砖职讈诇执讬讱职 诪执砖指旨讈诪址讬执诐 讗侄专侄抓' (讗讬讻讛 讘, 讗) 讜讛讗讬 讗专抓 砖讛讬讗 诪拽讜诐 讛谞驻讬诇讛 讚谞拽讬讟 拽专讗 讬砖 诇驻专砖讜 讘砖谞讬 讗讜驻谞讬诐 讛讗讞转 讛讗讬 讗专抓 拽讗讬 注诇 拽专拽注 讛拽讚讜砖讛 砖讛讬讗 讘讞讬谞转 住讜驻讗 讚讻诇 讚专讙讬谉 砖诪讻讜谞讬转 讘砖诐 讗专抓, 讜讝讛 讛驻讬专讜砖 讛讜讗 讞爪讬 谞讞诪讛 讚谞诪爪讗 讛谞驻讬诇讛 讘诪讚讜专 讛拽讚讜砖讛 讛谞拽专讗 专砖讜转 讛讬讞讬讚 讜专拽 讛讜讗 诪拽讜诐 住讜祝 讛拽讚讜砖讛. 讜讛驻讬专讜砖 讛砖谞讬 讛讜讗 讛讗讬 讗专抓 讛讬讗 讗专抓 讗讞专转 砖讛讬讗 诪讚讜专 讛拽诇讬驻讛 讛谞拽专讗转 专砖讜转 讛专讘讬诐 讜讚讘专 讝讛 拽砖讛 诪讗讚.
注诇 讻谉 注转讛 讻砖讛讬讛 专讘讬 讬讜砖讘 讘诪拽讜诐 讗讞讚 讙讘讜讛 讻诪讜 讻讜转诇 讚爪讬讚讜 讗讞讚 讛讬讛 专砖讜转 讛专讘讬诐 讜爪讬讚讜 讗讞讚 讛讬讛 专砖讜转 讛讬讞讬讚 讜讛讬讛 拽讜专讗 砖诐 讘诪讙讬诇转 讗讬讻讛 讜讻砖讛讙讬注 诇驻住讜拽 讝讛 砖诇 '讛执砖职讈诇执讬讱职 诪执砖指旨讈诪址讬执诐 讗侄专侄抓' 谞驻诇 讛住驻专 诪讬讚讜 讗讱 诇讗 谞驻诇 诇专砖讜转 讛专讘讬诐 讗祝 注诇 驻讬 砖讛讬讛 拽专讜讘 诇讬驻讜诇 砖诐 讬讜转专 讻讬 拽专讜讘 讛讜讗 讗诇讗 谞转讙诇讙诇 讘讛砖讙讞讛 驻专讟讬转 讜谞驻诇 诇专砖讜转 讛讬讞讬讚 讗诪专 讜讚讗讬 诪谉 讛砖诪讬诐 讛讜讚讬注讜 诇讬 讻讜谞转 讛讻转讜讘 讚讛讗讬 讗专抓 诇讗 拽讗讬 注诇 讗专抓 讗讞专转 砖讛讬讗 专砖讜转 讛专讘讬诐 诪讚讜专 讛拽诇讬驻讜转 讗诇讗 讛讗讬 讗专抓 拽讗讬 注诇 诪讚讜专 讛拽讚讜砖讛 砖讛讬讗 专砖讜转 讛讬讞讬讚 讗讱 讛讬讗 诪讚专讙讛 讛转讞转讜谞讛 讚拽讚讜砖讛 砖讛讬讗 住讜驻讗 讚讻诇 讚专讙讬谉, 讜诇讻谉 讗诪专 谞驻讬诇讛 讝讜 讛讗诪讜专讛 讘讻转讜讘 讛讝讛 讛讬讗 诪讗讙专讗 专诪讛 诇讘讬专讗 注诪讬拽转讗 讚讛讘讬专讗 讛讜讗 讘专砖讜转 讛讬讞讬讚 讜诪拽讜诐 砖讛讬讛 讘讜 讛住驻专 讛讜讗 专砖讜转 讛讬讞讬讚 讜讻谉 讛讗讬 讗专抓 拽讗讬 注诇 诪讚讜专 讛拽讚讜砖讛 讜诪注讜诇诐 诇讗 讬爪讗讛 讘谞驻讬诇讛 讝讜 诪诪讚讜专 讛拽讚讜砖.
讜注讜讚 谞专讗讛 诇讬 讘住"讚 砖专诪讝 专讘讬 讘讝讛 注诇 住讚专 诪讚专讙讜转 讛住驻讬专讜转 砖讬专讚讜 讬砖专讗诇 诪讛谉 讚讬讚讜注 讬砖专讗诇 讘讙讚讜诇转诐 讬讛讬讛 诇讛诐 讛砖讙讞讛 诪爪讚 讛转驻讗专转 讗讱 讘讬专讬讚转诐 转讛讬讛 讛砖讙讞转诐 砖诇讛诐 诪爪讚 讛诪诇讻讜转 讜讻诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讛讻讜谞讜转 讘讚专讜砖 讛驻讜专讬诐 注诇 诪讛 砖讗诪专 讛诪谉 '讬砖谉 讛讗诇讜拽 砖诇讛诐' 讬注讜讬谉 砖诐 讜谞诪爪讗 讻砖转讛讬讛 讛砖讙讞转诐 诪爪讚 讛讜讚 讛诪诇讻讜转 讬专讚讜 讘讝讛 讗专讘注讛 诪讚专讙讜转 砖讛诐 转驻讗专转 谞爪讞 讛讜讚 讬住讜讚 诇讻谉 注砖讛 讚诪讬讜谉 讘讝讛 诪讗讙专讗 专诪讗 诇讘讬专讗 注诪讬拽转讗 讜诇讗 讗诪专 诪讗讙专讗 诇讘讬专讗 讻讚讬 诇注砖讜转 讘讝讛 讬专讬讚讛 讘讗专讘注讛 诪讚专讙讜转 讻讬 讛讘讜专 讛讜讗 诪讚专讙讛 转讞转讜谞讛 转讞转 诪讚专讙转 讛讞爪专 讚诇诪注诇讛 诪诪谞讜 讛讬讗 诪讚专讙转 讛讞爪专 讜讝讜 讗讞转 讜诇诪注诇讛 诪谉 讛讞爪专 讛讜讗 讙讙 讛讘讬转 砖讘讞爪专 讜讝讜 砖谞讬讛 讜诇诪注诇讛 诪讙讙 讛讘讬转 讛讜讗 讙讙 讛注诇讬讛 讜讝讜 砖诇讬砖讬转 讜诇诪注诇讛 诪谉 讙讙 讛注诇讬讛 讛讜讗 讙讙 注诇讬讛 讗讞专转 砖拽讜专讬谉 讻讘砖讻讗'谉 讜讝讜 专讘讬注讬转 讻讬 讬砖 讚专讻诐 诇讘谞讜转 注诇讬讛 注诇 讙讘讬 注诇讬讛 讜讙讙 砖诇 讝讜 讛注诇讬讛 讛砖谞讬转 谞拽专讗 讗讙专讗 专诪讗 诇讻讱 讚拽讚拽 诇讜诪专 诪讗讙专讗 专诪讗 注讚 讘讬专讗 注诪讬拽转讗 讻讬 讻谉 讛讜讗 注谞讬谉 讬砖专讗诇 砖讛讬转讛 讛砖讙讞转诐 诪爪讚 讛转驻讗专转 讜注转讛 讛讬讗 诪爪讚 讛诪诇讻讜转 讚讬专讚讜 讗专讘注讛 诪讚专讙讜转 砖讛诐 转驻讗专转 讜谞爪讞 讜讛讜讚 讜讬住讜讚.



讗执讬 讗执讬讻旨指讗 爪讜旨专职讘指讗 诪值专址讘旨指谞指谉 讛指讻指讗, 谞值讬讝执讬诇 讜旨谞职拽址讘旨值诇 讗址驻旨值讬讛旨. 讬砖 诇讛拽砖讜转 转讬讘转 谞值讬讝执讬诇 诇砖讜谉 讬转专 讛讜讗 讜讚讬 诇讜诪专 '谞职拽址讘旨值诇 讗址驻旨值讬讛旨' 砖讗诐 诇讗 讬诇讻讜 讗讬讱 讬拽讘诇讜 讗驻讬讛?
讜谞专讗讛 诇讬 讘住"讚 讚讗讬转讗 讘砖讘转 (砖讘转 拽谞讘.) 讚讗诪专 诇讜 专讘讬 诇专讘讬 砖诪注讜谉 讘谉 讞诇驻转讗: 诪驻谞讬 诪讛 诇讗 讛拽讘诇谞讜 驻谞讬讱 讘专讙诇 讜讻讜' 讜驻讬专砖 专砖"讬 讝"诇 讚专讱 注谞讜讛 拽讗诪专 诇讜 讘诇砖讜谉 讝讛 讜专爪讜谞讜 诇讜诪专 诇诪讛 诇讗 讛拽讘诇转 驻谞讬? 注讬讬谉 砖诐. 谞诪爪讗 讛讙讚讜诇 诪讚讘专 讘诇砖讜谉 注谞讜讛 讘讝讛 诇讛驻讱 讛讚讘专讬诐 讜讻谉 讻讗谉 讗诐 诇讗 讛讬讜 讗讜诪专讬诐 谞值讬讝执讬诇 讗诇讗 讗讜诪专讬诐 谞职拽址讘旨值诇 讗址驻旨值讬讛旨 讚讜拽讗 讛讬讜 讞讜砖讘讬诐 讻讜谞转诐 诇讜诪专 砖讛讜讗 讬讘讗 讗爪诇诐 诇讛拽讘讬诇 驻谞讬讛诐 讜讘诇砖讜谉 注谞讜讛 讚讘专讜 诇讛驻讱 讜讗诪专讜 谞职拽址讘旨值诇 讜讻讗砖专 讗诪专 专讘讬 诇专讘讬 砖诪注讜谉 讘谉 讞诇驻转讗 诇诪讛 诇讗 讛拽讘诇谞讜 驻谞讬讱, 诇讻讱 讗诪专讜 讘驻讬专讜砖 谞值讬讝执讬诇 讜旨谞职拽址讘旨值诇 讗址驻旨值讬讛旨 砖讗谞讞谞讜 谞诇讱 讗爪诇讜 讜诇讗 讬讘讗 讛讜讗 讗爪诇讬谞讜.
讜诪讛 砖讗诪专 讛植讜讜旨 砖讈址拽职诇值讬 讜职讗址讝职诇值讬 谞专讗讛 诇讬 讘住"讚 注诇 驻讬 诪讛 砖讗诪专讜 讘讙诪专讗 讚讞讜诇讬谉 (讞讜诇讬谉 爪讛:) 专讘 讛讜讛 讘讚讬拽 讘诪讘专讗 讜砖诪讜讗诇 讘讚讬拽 讘住驻专讗 讜专讘讬 讬讜讞谞谉 讘讚讬拽 讘讬谞讜拽讗 讻砖讛讬讜 讬讜爪讗讬谉 诇讚专讱 诇讚注转 讗诐 讬砖 专爪讜谉 诪谉 讛砖诪讬诐 讘讚专讱 讝讛 砖讛讜诇讻讬诐 讘讜 注讬讬谉 砖诐. 讜诇讝讛 讗诪专 讛植讜讜旨 砖讈址拽职诇值讬 讬讚讬注讛 讜住讬诪谉 诪驻讬 转讬谞讜拽讜转 讗讜 诪谉 驻转讬讞转 住驻专讬诐.
讗讜 讬讜讘谉 讻讬 讛爪讚讬拽 砖讛讜诇讱 讘讚专讱 讛讜诇讻讬诐 讝讻讬讜转讬讜 注诪讜 诇诇讜讜转讜 讜诇砖诪专讜 讚讻转讬讘 讜职讛指诇址讱职 诇职驻指谞侄讬讱指 爪执讚职拽侄讱指 (讬砖注讬讛讜 谞讞, 讞) 讻讬 讝讛讜 讟注诐 砖诇 诇讜讬讛 砖讬拽讞 讛诪转诇讜讛 注讝专 讜砖诪讬专讛 诪谉 诪爪讜转 砖讬注砖讜 讛诪诇讜讬诐 讗讜转讜 讜讝讛讜 砖讈址拽职诇值讬 讝讻讬讜转 诪砖诇讛诐 讜诪砖诇 讗讞专讬诐 讛诪诇讜讜讬诐 讗讜转诐 讚诪住转诪讗 讛讬讜 诪诇讜讬诐 讗讜转诐 讗谞砖讬诐 讙讚讜诇讬诐 讞讻诪讬诐 讜爪讚讬拽讬诐. 讗讜 拽专讜讘 诇讝讛 砖讈址拽职诇值讬 诪诇讗讻讬诐 注诪讛诐 诇砖讜诪专诐 讚讻转讬讘 讻执旨讬 诪址诇职讗指讻指讬讜 讬职爪址讜侄旨讛 诇指旨讱职 诇执砖职讈诪指专职讱指 讘职旨讻指诇 讚职旨专指讻侄讬讱指 (转讛诇讬诐 爪讗, 讬讗).
讜讘谞讬 讬讚讬讚讬 讻讘讜讚 讛专讘 讬注拽讘 谞专'讜 驻讬专砖 砖讛讬讜 砖讜拽诇讬诐 讘讚注转诐 砖讻专 诪爪讜讛 讻谞讙讚 讛驻住讚讛 讚讛讬讜爪讗 诇讚专讱 讗讬 讗驻砖专 砖诇讗 讬讛讬讛 诇讜 讘讬讟讜诇 转讜专讛 诇讻谉 爪专讬讱 诇砖拽讜诇 讝讛 讘诪讗讝谞讬 诪砖驻讟 注讚 讻讗谉 讚讘专讬讜 谞专"讜.



转旨执讬讘 讗址转旨职 讛指讻指讗, 讜职诇指讗 转旨职讝址诇职讝值诇 讘旨执谞职砖讉执讬讗讜旨转指讱职. 讛拽砖讛 讛讙讗讜谉 讬讛讜谞转谉 讝"诇 讘讬注专转 讚讘砖 讛诇讗 谞专讗讛 讚诪转讞诇讛 讛住讻讬诪讜 诇诇讻转 砖谞讬讛诐 讜诇讗 讗诪专 诇讜 专讘讬 讞讬讬讗 '转旨执讬讘 讜职诇指讗 转旨职讝址诇职讝值诇' 讜诇诪讛 讗讞专 砖砖诪注 砖讛讜讗 诪讗讜专 注讬谞讬诐 讗诪专 诇讜 讻谉? 注讬讬谉 砖诐.
讜谞专讗讛 诇讬 讘住"讚 讚讘转讞诇讛 讞砖讘 诇讬讻讗 讝诇讝讜诇 诪砖讜诐 讚讜讚讗讬 讬专讜爪讜 讛砖讜诪注讬谉 讜讬讙讬讚讜 诇讗讜转讜 讞讻诐 讚专讘讬 讗转讬讛 诇讘讬转讬讛 讜讛讞讻诐 讬诪讛专 诇爪讗转 讞讜爪讛 诪讘讬转讜 诇拽讘诇 驻谞讬讜 讜讙诐 讗讞专 砖讬讻谞住 专讘讬 诇讘讬转讜 讬注诪讜讚 诇驻谞讬讜 讜讬砖诪砖 诪砖讜诐 讻讘讜讚 转讜专转讜 讜讻讘讜讚 谞砖讬讗讜转讜 讜讗诐 讻谉 诇讬讻讗 讘讝讛 讝诇讝讜诇 讗讱 讗讞专 砖砖诪注 砖讛讜讗 诪讗讜专 注讬谞讬诐 讗诪专 讜讚讗讬 讝讛 诇讗 讬爪讗 诇讞讜抓 诇讛拽讘讬诇 驻谞讬 专讘讬 讜诇讗 讬讝讜讝 诪诪拽讜诪讜 讜诇讗 讬砖诪砖谞讜 讗讞专 砖讬讘讗 诇讘讬转讜 讜诇讛讻讬 讞砖 诇讝诇讝讜诇 谞砖讬讗讜转 诪驻谞讬 讛专讜讗讬谉.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讻讬 转讞诇讛 讗诪专 讗诐 讬专讗讜 讘谞讬 讗讚诐 讚专讘讬 谞讻谞住 诇讘讬转讜 砖诇 讗讜转讜 讞讻诐 讞讜砖讘讬诐 砖讗讜转讜 讞讻诐 讻讘专 讛诇讱 讗爪诇 专讘讬 讜讛拽讘讬诇 驻谞讬讜 讜注转讛 专讘讬 讞讝专 讜讘讗 诇讘讬转讜 诇讛讞讝讬专 诇讜 讜讝讬转'讗 [讘讬拽讜专 讙讜诪诇讬谉] 讜讗讬谉 讘讝讛 讝诇讝讜诇 讻讬 讻谉 讚专讱 讛讙讚讜诇讬诐 诪讞讝讬专讬诐 讜讝讬转'讗 诇拽讟谞讬诐 讗讱 讗讞专 砖砖诪注 砖讛讜讗 诪讗讜专 注讬谞讬诐 讗诪专 讜讚讗讬 讛专讜讗讬谉 诇讗 讬注诇讛 注诇 诇讘诐 诇讜诪专 砖讝讛 讛讞讻诐 讻讘专 讛拽讚讬诐 诇讘讗 讗爪诇 专讘讬 讜诇讻谉 讞砖 讘讝讛 注讚 讻讗谉 讚讘专讬讜 谞专"讜.



转旨址拽职驻旨值讬讛旨 讜职讗指讝执讬诇 讘旨址讛植讚值讬讛旨. 驻讬专讜砖 转拽驻讬讛 讘讟注谞讜转 讘讚讘专讬 转讜专讛 讚讗驻砖专 讚专讘讬 讞讬讬讗 住讘讬专讗 诇讬讛 谞砖讬讗 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讜专讘讬 住讘讬专讗 诇讬讛 诪讞讜诇 讜讛讘讬讗 诇讜 专讗讬讜转 诇住讘专转讜 注讚 砖讛讜讚讛 诇讜 讘注讬拽专 讛讚讬谉.
讗讬 谞诪讬 专讘讬 讞讬讬讗 住讘讬专讗 诇讬讛 讚讘专 讝讛 讞砖讬讘 讝诇讝讜诇 讘注讘讜专 讛谞砖讬讗讜转 讜专讘讬 诇讗 住讘讬专讗 诇讬讛 讻谉 讜转拽驻讬讛 讘专讗讬讜转 砖讛讜讚讛 诇讜 讘讛诐.



转旨执讝职讻旨讜旨 讜旨转职拽址讘旨职诇讜旨 驻旨职谞值讬 砖讈职讻执讬谞指讛, 讛指专讜止讗指讛 讜职讗值讬谞指讛旨 谞执专职讗指讛. 谞专讗讛 诇讬 讘住"讚 讚讬讚讜注 讚诇讗讛 讬砖 诇讛 讗讜专讜转 注讬谞讬诐 讜讙诐 谞拽专讗转 注诇诪讗 讚讗转讻住讬讬讗 讜诇驻讬 讝讛 驻谞讬诐 讛专讜讗讬谉 讜讗讬谞诐 谞专讗讬谉 拽讗讬 注诇 诇讗讛 讜讬讚讜注 讻讬 诇讬诪讜讚 转讜专讛 诇砖诪讛 注讜砖讛 转讬拽讜谉 讘诇讗讛 诇砖诐 讛"讗 诇讻讱 讘专讻诐 注诇 讬讚讬 注住拽诐 讘转讜专讛 诇砖诪讛 讬拽讘讬诇讜 驻谞讬 砖讻讬谞讛 住讜讚 诇讗讛 讛专讜讗讛 讜讗讬谞讜 谞专讗讛.



讜职讛植讜指讛 讬指转值讬讘 讞址讚 讬讜止诪指讗 讘旨职讗只砖讈职驻旨执讬讝侄讬讛指 讜职讞址讚 讬讜止诪指讗 讘旨职讘值讬 专址讘. 诪讚讘专讬 专砖"讬 讝"诇 谞专讗讛 讚讛讬转讛 注讬专讜 专讞讜拽讛 砖诇砖讛 讞讚砖讬诐, 讜讚讘专 讝讛 专讞讜拽 诪讗讚 诪讻诪讛 讟注诪讬诐.
讜谞专讗讛 诇讬 讘住"讚 讚诇注讜诇诐 注讬专讜 讛讬转讛 拽专讜讘讛 诇讘讬 专讘 诪讛诇讱 注砖专讬诐 讬讜诐 讗讜 砖诇砖讬诐 讬讜诐 讗讱 讛讜讗 讛讬讛 讘注诇 诪诇讗讻讛 砖诇 爪讜专祝 讗讜 诪诇讗讻讛 讗讞专转 讜诇讗 讛讬讛 注讜住拽 讘讛 讘注讬专讜 诪驻谞讬 砖讛讬讜 讛专讘讛 讗谞砖讬诐 注住拽诐 讘讻讱 讜讛讬讛 讛讜诇讱 诇注讬讬专讜转 拽讟谞讜转 诇注住讜拽 砖诐 讜讘砖讘讬诇 砖讗谞砖讬 讛讻驻专讬诐 诪讜注讟讬诐 讛讬讛 讚讬 诇讛诐 注住拽 讘讻诇 诪拽讜诐 诪砖讱 讞讜讚砖 讗讞讚 讘拽讬抓 讜讞讜讚砖 讗讞讚 讘讞讜专祝 讜讛讜讗 讛讬讛 讛讜诇讱 讘讗诇讜 讛诪拽讜诪讜转 砖讘讬谉 注讬专讜 诇注讬专 讘讬 专讘 讜讬讜砖讘 讘讻诇 诪拽讜诐 讞讜讚砖 讗讞讚 诪讻诇 诪拽讜诐 讜注讜住拽 讘诪诇讗讻转讜 讘砖讘讬诇 驻专谞住转 讗谞砖讬 讘讬转讜 讜讻砖讛讬讛 诪讙讬注 诇注讬专 讚讘讬 专讘 讛讬讛 谞讻谞住 诇讘讬 专讘 讬讜诐 讗讞讚 讜讞讜讝专 诇注讬专讜 讜讘讞讝专转讜 讙诐 讻谉 讛讬讛 注讜住拽 讘诪诇讗讻转讜 讘讗讜转诐 讛诪拽讜诪讜转 砖诇讗 注住拽 讘讛诐 讘讛讜诇讻讛 讜讛讬讛 诪讙讬注 诇讘讬转讜 讘诪讜注讚 讜谞诪爪讗 讛诇讬讻转讜 注讬拽专讛 讻讚讬 诇注住讜拽 讘诪诇讗讻讛 讘讗讜转诐 讛诪拽讜诪讜转 讗讱 讻讬讜谉 砖诪拽讜诪讜转 讗诇讜 砖诪讻讬专讬诐 讗讜转讜 讜诪讘讬讗讬诐 诇讜 注住拽 砖诇讛诐 讛诐 诪讙讬注讬诐 注讚 讗讜转讛 讛注讬专 砖诇 讘讬 专讘 讛讬讛 谞讻谞住 诇讗讜转讛 注讬专 砖诇 讘讬 专讘 诇诇诪讜讚 讜诇讗 讬讻讜诇 诇讛转注讻讘 砖诐 讬讜转专 讻讚讬 砖讬讙讬注 诇讘讬转讜 讘诪讜注讚.



讻旨指诇 讛址注讜止住值拽 讘旨址转旨讜止专指讛, 讗植驻执诇旨讜旨 讬讜止诐 讗侄讞指讚 讘旨址砖旨讈指谞指讛, 诪址注植诇侄讛 注指诇指讬讜 讛址讻旨指转讜旨讘 讻旨职讗执诇旨讜旨 注指住址拽 讻旨指诇 讛址砖旨讈指谞指讛 讻旨只诇旨指讛旨!. 讛拽砖讛 讛专讘 注讬讜谉 讬注拽讘 讝"诇 诪谞讗 诇讬讛 讚讬讜诐 讗讞讚 讞砖讜讘 砖谞讛 讚讬诇诪讗 讞砖讜讘 讞讜讚砖 讚转驻住转 诪讜注讟 转驻住转? 注讬讬谉 砖诐. 讜讗谞讬 讗讜住讬祝 注诇 讚讘专讬讜 讚讟驻讬 诪砖诪注 诇讜诪专 讞砖讜讘 讞讜讚砖 诪驻谞讬 砖讛讞讜讚砖 讗讬谞讜 谞诪谞讛 讗诇讗 诇讬诪讬诐 讜拽专讗 讬讜诐 讬讜诐 拽转谞讬 讗讱 讛砖谞讛 谞诪谞讬转 诇讞讜讚砖讬诐 讙诐 讻谉 讜讻诪讜 砖讻转讘 专砖"讬 讝"诇 讘专讗砖 讛砖谞讛 讚祝 讬讜志讚 注"讘.
讜诪讛 砖转讬专抓 讛专讘 讘砖诐 讻诇讬 驻讝 讬砖 诇讙诪讙诐 讚讬诪讬诐 诇讞讜讚 讜讬讜诐 诇讞讜讚 讚讬诪讬诐 谞讗诪专 注诇 砖谞讛 讻转专讙讜诪讜 注讬讚谉 讘注讬讚谉 讜讻诪讜 砖讗诪专讜 注诇 驻住讜拽 转值旨砖值讈讘 讛址谞址旨注植专指 讗执转指旨谞讜旨 讬指诪执讬诐 讗讜止 注指砖讉讜止专 (讘专讗砖讬转 讻讚, 谞讛).
讜诪讛 砖转讬专抓 讛专讘 注爪诪讜 讙诐 讻谉 讚讜讞拽 讚讗诐 讻谉 诇诪讛 讛讘讬讗 讚专砖讛 讝讜 讚讬讜诐 讬讜诐 讬讚专砖讜谉 讜谞拽讜讟 讚专砖讛 讚诪专讙诇讬诐 讘诇讘讚? 讜谞专讗讛 诇讬 讘住"讚 讚讛讻讗 专讘讬 讬讜讞谞谉 讗讝讬诇 讘转专 住讘专转 专讘讬 诪讗讬专 讘专讗砖 讛砖谞讛 (专讗砖 讛砖谞讛 讬:) 讚讗讬转讗 讛转诐 讗诪专 专讘讬 讬讜讞谞谉 讜砖谞讬讛诐 诪拽专讗 讗讞讚 讚专砖讜 讜址讬职讛执讬 讘职旨讗址讞址转 讜职砖值讈砖讈 诪值讗讜止转 砖指讈谞指讛 讘指旨专执讗砖讈讜止谉 讘职旨讗侄讞指讚 诇址讞止讚侄砖讈 (讘专讗砖讬转 讞, 讬讙) 专讘讬 诪讗讬专 住讘专 诪讚讗讻转讬 讬讜诐 讗讞讚 讛讜讗 讚注讬讬诇 讘砖谞讛 讜拽讗 拽专讬 诇讬讛 砖谞讛 砖诪注 诪讬谞讛 讬讜诐 讗讞讚 讘砖谞讛 讞砖讬讘 砖谞讛, 注讬讬谉 砖诐. 讜讻讬讜谉 讚住讘讬专讗 诇讬讛 讚讗讬讻讗 讬诇驻讜转讗 诪谉 讛讻转讜讘 讚讬讜诐 讗讞讚 讘砖谞讛 讞砖讜讘 砖谞讛 诇讻讱 讚专砖 讻讗谉 讘驻砖讬讟讜转 注诇 讬讜诐 讚讛讻讗 砖讛讜讗 砖谞讛.



讜职讻值谉 讛讜旨讗 讗讜止诪值专 讘旨职诪执讚旨址转 驻旨讜旨专职注指谞讜旨转. 讬砖 诇讛拽砖讜转 诇诪讛 诇讗 讛讘讬讗 讛讜讻讞讛 诪驻住讜拽 讬讞讝拽讗诇 (讬讞讝拽讗诇 讚, 讜) 诇址砖指旨讈谞指讛 讬讜止诐 诇址砖指旨讈谞指讛 谞职转址转执旨讬讜 诇指讱职? 讜谞专讗讛 诇讬 注诇 讻驻专讛 拽讗诪专 诇讜 讚爪注专 砖诇 讬讜诐 讗讞讚 讬讻驻专 注诇 砖谞讛 讗讞转 讚讞讟讗讜 讬砖专讗诇 讜讗讬谉 讻讜谞转讜 诇讜诪专 讗讞砖讜讘 诇讱 讻讗诇讜 谞爪讟注专转 砖谞讛 讗讞转.
讜诪讛 砖讛讘讬讗 讛讜讻讞讛 诪谉 诪专讙诇讬诐 讛讬讬谞讜 讚讬诇讬祝 讬转讜专讗 讚拽专讗 讚讻转讬讘 讘职旨诪执住职驻址旨专 讛址讬指旨诪执讬诐 讗植砖侄讈专 转址旨专职转侄旨诐 讗侄转 讛指讗指专侄抓 讗址专职讘指旨注执讬诐 讬讜止诐 讬讜止诐 诇址砖指旨讈谞指讛 讬讜止诐 诇址砖指旨讈谞指讛 转执旨砖职讉讗讜旨 讗侄转 注植讜鈥嵵棺犞棺底欁浿蹲� 讗址专职讘指旨注执讬诐 砖指讈谞指讛 (讘诪讚讘专 讬讚, 诇讚) 讜拽砖讬讗 诇讬讛 诇诪讛 讗诪专 '讬讜止诐 诇址砖指旨讈谞指讛' 诪讗讞专 讚讗诪专 讗植砖侄讈专 转址旨专职转侄旨诐 讗侄转 讛指讗指专侄抓 讗址专职讘指旨注执讬诐 讬讜止诐 转执旨砖职讉讗讜旨 讗侄转 注植讜鈥嵵棺犞棺底欁浿蹲� 讗址专职讘指旨注执讬诐 砖指讈谞指讛? 讗诇讗 讜讚讗讬 谞拽讬讟 谞诪讬 '讬讜止诐 诇址砖指旨讈谞指讛' 诇诇诪讚讬谞讜 诇诪谞讬谉 讘注诇诪讗 讚讬讜诐 讘砖谞讛 讞砖讜讘 砖谞讛. 讜讛谞讛 诇讚注转 专讘讬 讬讜讞谞谉 砖讚专砖 讬讜诐 讗讞讚 讘注住拽 讛转讜专讛 讞砖讜讘 砖谞讛 讘讝讛 诪讜讘谉 讛讻转讜讘 讗址砖职讈专值讬 讗指讚指诐 砖止讈诪值注址 诇执讬 诇执砖职讈拽止讚 注址诇 讚址旨诇职转止转址讬 讬讜止诐 讬讜止诐 (诪砖诇讬 讞, 诇讚) 讻诇讜诪专 讗驻讬诇讜 讘讻讛讗讬 讙讜谞讗 谞诪讬 讗砖专讬讜.



讻旨指诇 讛指注讜止讘值专 注植讘值专指讛 讗址讞址转, 讗植驻执诇旨讜旨 讬讜止诐 讗侄讞指讚 讘旨址砖旨讈指谞指讛, 诪址注植诇侄讛 注指诇指讬讜 讛址讻旨指转讜旨讘 讻旨职讗执诇旨讜旨 注指讘址专 讻旨指诇 讛址砖旨讈指谞指讛 讻旨只诇旨指讛旨. 驻讬专讜砖 砖谞砖转拽注 讘注讘讬专讛 讬讜诐 讗讞讚 讻讙讜谉 砖诇讘砖 讻诇讗讬诐 讻诇 讛讬讜诐 讻讜诇讜 讜讻谉 讻讬讜爪讗 讘讝讛 讜诇讛讻讬 砖驻讬专 讬诇讬祝 诪讬谞讛 注诇 注住拽 讛转讜专讛 讚拽讗讬 注诇 讻诇 讛讬讜诐 讻讜诇讜.





讘谞讬讛讜

转旨执讝职讻旨讜旨 讜旨转职拽址讘旨职诇讜旨 驻旨职谞值讬 砖讈职讻执讬谞指讛 (讘注讬谉 讬注拽讘). 谞专讗讛 诇讬 讘住"讚 讗讜转讬讜转 专讗讛 讘诪诇讜讬 讻讝讛 专讬志砖 讗诇志祝 讛志讛 住讜祝 讛诪诇讜讬 '砖驻讛' 讻诪谞讬谉 砖讻讬谞讛 [385] 讜谞砖讗专 讗讜转讬讜转 诇讬, 讻诇讜诪专 '诇讬 砖讻讬谞讛' 专诪讝 砖讗诐 专讗讛 驻谞讬 转诇诪讬讚讬 讞讻诪讬诐 讝讜讻讛 诇专讗讜转 驻谞讬 砖讻讬谞讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 驻谞讬 砖讻讬谞讛 专讜爪讛 诇讜诪专 驻谞讬诪讬讜转 讛砖讻讬谞讛 专讜爪讛 诇讜诪专 砖讛讜讗 住讜讚 讗住驻拽诇专讬讗 讛诪讗讬专讛 注讚 讻讗谉 讚讘专讬讜 谞专"讜.


讗执讻旨讜旨 讛址砖讈职转旨指讗 诪职谞址注职转旨指谞执讬 诪值讛址讗讬 讘旨执专职讻旨职转指讗. 讬砖 诇讚拽讚拽 转讬讘转 '诪值讛址讗讬' 谞专讗讛 诇砖讜谉 讬转专? 讜谞专讗讛 诇讬 讘住"讚 砖讗讜转讜 转诇诪讬讚讬 讞讻诪讬诐 谞转讞讻诐 诇讘专讻诐 讘讗讜驻谉 砖诇讗 讬专讙讬砖讜 讛讞讬爪讜谞讬诐 讘讛 讻讬 诇讗 讗诪专讛 讘诇砖讜谉 转驻诇讛 砖讗诪专 '讬讛讬 专爪讜谉 砖转讝讻讜 讜转拽讘诇讜 驻谞讬 砖讻讬谞讛' 讗诇讗 讗诪专讛 讚专讱 住讬驻讜专 讚讘专讬诐 讘注诇诪讗 讜诇讗 讛专讙讬砖讜 讘讛 讛讞讬爪讜谞讬诐 讜讛诪拽讟专讙讬诐 讜注诇 讻谉 诪讜讘讟讞讬诐 讘拽讬讜诪讛 讬讜转专 讜讻诪讜 砖讻转讘转讬 讘住"讚 讘住讛"拽 讘旨侄谉 讗执讬砖讈 讞址讬 驻专砖转 讜讬讞讬 讘讘专讻讛 砖讘讬专讱 讗转 诪谞砖讛 讜讗驻专讬诐 注讬讬谉 砖诐. 讜诇讻谉 注专讘讛 诇专讘讬谞讜 讛拽讚讜砖 讘专讻讛 讝讜 讬讜转专 诪驻谞讬 砖注砖讛 诇讛 讛讘专讞讛 诪谉 讛讞讬爪讜谞讬诐 讜诇讻讱 讚拽讚拽 诇讜诪专 诪值讛址讗讬 讘旨执专职讻旨职转指讗, 讛讗讬 讚讬讬拽讗 砖谞注砖讛 诇讛 讛讘专讞讛 讜诇讻谉 讗诪专 诇讜 专讘讬 讞讬讬讗 诇讗讜转讜 讞讻诐 '诪执诪旨址讗谉 砖讈职诪执讬注址 诇指讱职?' 专讜爪讛 诇讜诪专 诪诪讗谉 砖诪讬注 诇讱 诇砖讜谉 砖转驻住转 砖讬砖 讘讜 诇讘专讻讛 讛讘专讞讛 诪谉 讛讞讬爪讜谞讬诐 讜讛砖讬讘 '诪执驻旨执专职拽值讬讛旨 讚旨职专址讘旨执讬 讬址注植拽止讘 砖讈职诪执讬注址 诇执讬' 讜讘讝讛 谞转专爪讛 讛拽讜砖讬讗 砖讛拽砖讛 讘驻转讞 注讬谞讬诐 讜讚讜拽.


谞指驻址拽 专址讘旨执讬 讬讜止讞指谞指谉 诇职讘值讬 诪执讚职专指砖讈指讗 讜职讚指专址砖讈. 讬砖 诇讚拽讚拽 讗讜诪专讜 '诇职讘值讬 诪执讚职专指砖讈指讗' 诇砖讜谉 讬转专 讛讜讗 讜住讙讬 诇讜诪专 '谞指驻址拽 专址讘旨执讬 讬讜止讞指谞指谉 讜职讚指专址砖讈' 讻讗砖专 谞诪爪讗 讻讝讗转 讘转诇诪讜讚讗 讟讜讘讗 谞驻拽 专讘讬 驻诇讜谞讬 讜讚专砖 讜诇讗 讗诪专讜 诇讘讬 诪讚专砖讗!
讜谞专讗讛 诇讬 讘住"讚 讚讗讬转讗 讘讙诪专讗 (诪谞讞讜转 爪讟:) 专讘讬 砖诪注讜谉 讗讜诪专 讗驻讬诇讜 拽专讗 拽专讬讗转 砖诪注 砖讞专讬转 讜注专讘讬转 拽讬讬诐 诪讛 砖讗诪专 讜职讛指讙执讬转指 讘旨讜止 讬讜止诪指诐 讜指诇址讬职诇指讛 (讬讛讜砖注 讗, 讞) 讜讗诪专讜 讘讙诪专讗 砖讗住讜专 诇讜诪专 讚讘专 讝讛 讘驻谞讬 注诐 讛讗专抓 讻讚讬 砖诇讗 讬转专砖诇 讜讬住诪讜讱 讚讗讬谞讜 讬讜讚注 砖讛讜讗 诪讚讘专 讘讗谞讜住 讚讜拽讗! 讜讻谉 驻讬专砖 讘转诇诪讜讚讗 砖诇讞 讗诪专 专讘讬 讬讜讞谞谉 讚讘专 讝讛 讘爪讬讘讜专 砖诪爪讜讬 讘讛诐 注诪讬 讛讗专抓 讛专讘讛 讗诇讗 谞讝讛专 砖诇讗 诇讚专讜砖 讚讘专 讝讛 讗诇讗 专拽 讘讘讬 诪讚专砖讗 砖砖诐 诇讗 谞诪爪讗讬诐 注诪讬 讛讗专抓 讗诇讗 专拽 讞讻诪讬诐 砖讚专讻诐 诇注住讜拽 讘转讜专讛 讬诪讬诐 讜诇讬诇讜转 讜讛诐 讬讜讚注讬诐 讚讝讛 讗讬谞讜 讗诇讗 讘讗讜谞住.
讜注讜讚 谞专讗讛 诇讬 讘住"讚 讚专讘讬 讬讜讞谞谉 讛讬讛 讬讜砖讘 讜砖讜谞讛 讛诇讻讜转 讘讘讬转 讛诪讚专砖 讜谞讜讚注 诇讜 讘讗讜转讛 砖注讛 砖讛讬讜 拽讜专讬谉 讛讞讻诪讬诐 诇专讘 讗讬讚讬 讘专 讘讬 专讘 讚讞讚 讬讜诪讗 讻讬 讬转讻谉 砖拽专讗讜 讗讜转讜 诇驻谞讬讜 讻谉 讜谞讜讚注 诇讜 讗讜转讛 砖注讛 转专注讜诪转 讝讜 砖诇 专讘 讗讬讚讬 讚讞诇砖 讚注转讬讛 讜拽专讗 讗谞驻砖讬讛 驻住讜拽 砖职讉讞止拽 诇职专值注值讛讜旨 讗侄讛职讬侄讛 (讗讬讜讘 讬讘, 讚), 讜讗诪专 诇讜 专讘讬 讬讜讞谞谉: 讘旨职诪指讟讜旨 诪执讬谞指讱职 诇指讗 转旨址注植谞执讬砖讈 专址讘旨指谞指谉, 讗讱 讛讜讗 诇讗 讚专砖 讝讜 讛讚专砖讛 砖诇 驻住讜拽 (讬砖注讬讛讜 谞讞, 讘) 讜职讗讜止转执讬 讬讜止诐 讬讜止诐 讬执讚职专止砖讈讜旨谉 讘讗讜转讛 讛专讙注, 讗诇讗 讬爪讗 诪诇讬诪讜讚 讛讛诇讻讜转 砖讛讬讛 砖讜谞讛 讜谞讻谞住 讘诇讬诪讜讚 讛讚专砖讜转 讜讗讝 诪讚专砖讛 诇讚专砖讛 讗诪专 讚专砖讛 讝讜 砖诇 驻住讜拽 讝讛 讻讚讬 砖诇讗 讬讞砖讜讘 专讘 讗讚讬 砖讚专砖 讚专砖讛 讝讜 讻讚讬 诇讛驻讬住 讚注转讜 讜讗讬谉 讝讜 讚专砖讛 讙诪讜专讛. 诇讝讛 讗诪专 谞指驻址拽 专址讘旨执讬 讬讜止讞指谞指谉 诪诇讬诪讜讚 讛讛诇讻讜转 诇职讘值讬 诪执讚职专指砖讈指讗 讻诇讜诪专 讬爪讗 诪诇讬诪讜讚讜 诇诇讬诪讜讚 讛讚专砖讗 讜讗讝 诪讚专砖讛 诇讚专砖讛 讛讙讬注 诇驻住讜拽 讝讛 诇讚专讜砖 讘讜.





驻转讞 注讬谞讬诐

专讘讬 讗讬诇讗 讛讜讛 住诇讬拽 讘讚专讙讗 讜讻讜' 讻讬 讛谞讛 讬讜爪专 讛专讬诐 讜讻讜' 注诪"砖 讗谞讬 讘注谞讬讬 讘住' 讛拽讟谉 专讗砖 讚讜讚 讚祝 拽讬"讘 专讬砖 驻' 砖诇讞 讘住"讚:


专讘讬 讜专' 讞讬讬讗 讛讜讜 砖拽诇讬 讜讗讝诇讬 讘讗讜专讞讗. 讗驻砖专 讚讬讚讜注 讚讘讻诇 讛讚专讱 砖讛讜诇讻讬诐 讛爪讚讬拽讬诐 讛诐 诪讘专专讬诐 谞讬爪讜爪讜转 讛拽讚讜砖讛 砖谞驻诇讜 讘讞讟讗 讗讚讛"专 讘诪拽讜诐 讛讛讜讗 讜讻诪讜 砖驻讬专砖谞讜 讘注谞讬讜转谞讜 驻' 讜讗专讞 爪讚讬拽讬诐 讻讗讜专 谞讙讛 专"诇 讻诪讜 谞讙讛 砖讞爪讬讛 讘拽讚砖 讜讞爪讬讛 讘讞讜诇 讜诪转讘专专讬诐 谞讬爪讜爪讜转 讛拽讚讜砖讛 诪讞诇拽 讛讞讜诇 讜讝"砖 讻讗讜专 谞讙讛 讜讻讜' 注"砖 讘讗讜专讱 讜讗讙讘 讛讜讚讬注谞讜 讘砖"住 讚专讱 谞住转专 讚专' 讜专' 讞讬讬讗 谞讻讞 讛' 讚专讻诐 讘诇讻转诐 讬诇讻讜 讜诪讘专专讬诐 谞讬' 讛拽讚讜砖讛 讜讝"砖 讛讜讜 砖拽诇讬 谞讬爪讜爪讜转 讛拽讚讜砖讛 讛诪转讬讞住讬诐 讗诇讬讛诐 讜讗讝诇讬. 讜诇驻讬 驻砖讜讟讜 讗驻' 讚讛讜讜 砖拽诇讬 讜讟专讜 讘转讜专讛 讜讗讝诇讬 讘讗专讞讗 讜讛讬讻讗 讚讗讬讻讗 诇诪讚专砖 讚专砖讬谞谉:


讗讬讻讗 爪讜专讘讗 诪专讘谞谉 讛讻讗 讜诪讗讜专 注讬谞讬诐 讛讜讗. 讛专讘 注讬讜谉 讬注拽讘 讛讘讬讗 专讗讬讛 诪讻讗谉 砖讗讬谉 讞讬讜讘 诇拽讜诐 诇驻谞讬 转"讞 住讙讬 谞讛讜专 讜转诪讛 注诇 讛专讘 砖注专 讗驻专讬诐 住讬' 注"讞 砖注诪讚 讘讚讬谉 讝讛 讜诇讗 讛专讙讬砖 讘住讜讙讬讗 讝讜 注"砖 讜讛诪注讬讬谉 讬专讗讛 讚讗讬谉 专讗讬讛 讻诇诇 诪住讜讙讬讗 讝讜. 讜驻砖讟 讛砖"住 讚讻讬 讗拽诇注讜 诇诪转讗 讗诪专讬 转专讜讬讬讛讜 诇讘谞讬 讛注讬专 专讘讬 讜专' 讞讬讬讗 讗讬讻讗 爪讜专讘讗 诪专讘谞谉 讜讻讜' 讜讛砖讬讘讜诐 讘谞讬 讛注讬专 讗讬讻讗 爪"诪 讜诪讗讜专 注讬谞讬诐 讜讗讝 讗诪专 专' 讞讬讬讗 诇专讘讬 诇讗 转讝诇讝诇 讜讻讜' 讜讗讛"谞 讚讗驻讬诇讜 诇讗 讛讬讛 诪讗讜专 注讬谞讬诐 讛讬讛 讗讜诪专 诇讜 讻讱 专拽 讚讘专讬砖讗 讻讬 砖讗诇讜 诇讘谞讬 讛注讬专 讗讬讻讗 爪"诪 专讘讬 讞讬讬讗 诇讗 讚讬讘专 讞讚讗 讚讗驻砖专 讚诇讬讻讗 爪讜专讘讗 诪专讘谞谉 讜诪讛 爪讜专讱 诇讚讘专. 讜转讜 讚讘谞讬 讛注讬专 转讻祝 讛砖讬讘讜 诇砖讗诇转诐 讗讬讻讗 爪"诪 讜诪讗讜专 注讬谞讬诐. 讜诇讗 讛讬讛 讝诪谉 诇专' 讞讬讬讗 诇讚讘专 讻讬 讛诐 砖讗诇讜 讜转讻祝 讛砖讬讘讜 讜讘讝讛 谞讚讞讛 诪讛 砖讚拽讚拽 讛专讘 讛谞讝' 诪讗讬 住讘专 专' 讞讬讬讗 诪注讬拽专讗 讜讻讜' 讻诪讘讜讗专. 讜转讜 讚诪讛 讚诪讜转 讬注专讜讱 诇拽讜诐 诪驻谞讬 讞讻诐 讛注讜讘专 诇驻谞讬讜 讚讛讜讗 诪"注. 诇讗讞讚 讛讛讜诇讱 讗诇 注讬专讜 讜讗诇 砖注专 诪拽讜诪讜 砖诇 讞讻诐 讚诇讬讻讗 砖讜诐 讞讬讜讘 诇讬诇讱 讗爪诇讜 诇讘拽专讜. 讜转讜 讚拽讬"诇 讘' 讞讻诪讬诐 讗讬谉 讗讞讚 讞讬讬讘 诇拽讜诐 诪驻谞讬 讞讘讬专讜 诇拽讜诐 讗诇讗 讛讚讜专 讻诪"砖 讘讬"讚 住讬' 专诪"讚. 讜讗"讻 讛讻讗 讗祝 讗诐 讞讻诐 砖讗讬谞讜 住讜诪讗 注讜讘专 诇驻谞讬 专讘讬 讗讬谞讜 诪讞讜讬讘 诇拽讜诐 讜讻"砖 砖讛讜讗 谞砖讬讗. 讜讘讝讛 谞讚讞讛 讻诇 诪"砖 讛专讘 注讬讜谉 讬注拽讘 讚诪讚讬谞讗 讗诐 讗讬谞讜 诪讗讜专 注讬谞讬诐 讛讬讛 讞讬讬讘 诪讚讬谞讗 专讘讬 诇拽讘讜诇讬 讗驻讬讛 讗驻讬' 砖讛讜讗 谞砖讬讗. 讜诇讗 谞讛讬专讗 讚讗驻讬' 讗诐 注讜讘专 诇驻谞讬讜 讗讬谞讜 诪讞讜讬讘 讞讻诐 诇拽讜诐 讜讻"砖 谞砖讬讗 讚讗驻砖专 讚诪讚讬谞讗 讗驻讬' 讛讚讜专 讗讬谉 爪专讬讱. 讜讛讚讘专 讘专讜专 讚讗讬谉 专讗讬讛 讻诇诇 诪讛讗讬 注讜讘讚讗 讜讗讬谞讜 注谞讬谉 诇讚讬谉 讗诐 讞讬讬讘 讗讚诐 诇拽讜诐 诪驻谞讬 转"讞 住讜诪讗 讜讗讬谉 讛砖讙讛 注诇 讛专讘 砖注专 讗驻专讬诐 讻诪讘讜讗专:
讜诪讬讛讜 讗注"讙 讚诇讗 诪爪讬谞讜 专讗讬讛 诇讻讗讜专讛 诇拽讜诐 诪驻谞讬 转"讞 住讙讬 谞讛讜专 谞讻讜谉 讛讚讘专 诇注砖讜转 讬拽专 诇驻谞讬诐 讛谞专讗讬谉 讜讗讬谞谉 专讜讗讬诐 诇讝讻讜转 诇拽讘诇 驻谞讬诐 讛专讜讗讬诐 讜讗讬谞诐 谞专讗讬诐:


转拽驻讬讛 讜讗讝讬诇 讘讛讚讬讛. 讻专讙注 谞专讗讛 住' 讟讜专讬 讗讘谉 讜专讗讬转讬 砖讻转讘 讜讝"诇 诪讻讗谉 诪讜讻讞 谞砖讬讗 砖诪讞诇 注诇 讻讘讜讚讜 讻讘讜讚讜 诪讞讜诇 讚专' 讞讬讬讗 讗诪专 诇讬讛 诇专' 砖讘 讜讗诇 转讝诇讝诇 讘谞砖讬讗讜转讱 讜讗祝 注驻"讻 讗讝诇 讜驻"拽 讚拽讚讜砖讬谉 讚祝 诇"讚 驻专讬讱 诇诪"讚 谞砖讬讗 讗讬谉 讻讘讜讚讜 诪讞讜诇 诪讘专讬转讗 讚转谞讬讗 诪注砖讛 讘专"讙 讜讻讜' 讛讛"谞 讚讛讜讛 诪爪讬 诇诪驻专讱 诪讛讱 注讜讘讚讗 讗诇讗 讛讛讬讗 讚讛转诐 讘专讬转讗 讗诇讬诪讗 诇讗拽砖讜讬讬 诪讬谞讛 注讻"诇 讜诇讬 讛讛讚讬讜讟 诇讬讻讗 诇讗讜转讜讘讬 诪讛讱 注讜讘讚讗 讚讗祝 讚讗讬谉 讻讘讜讚讜 诪讞讜诇 讛讻讗 讗讬谞讜 讝诇讝讜诇 诇拽讘诇 驻谞讬 讞讻诐 讗讞讚 讜讘爪谞注讗 讜讗讚专讘讗 诪爪讜讛 讛讜讗 讜讗讬谞讜 讝诇讝讜诇 讜专' 讞讬讬讗 讚讗诪专 诇讜 讗诇 转讝诇讝诇 讘谞砖讬讗讜转讱 诇讬砖谞讗 讘注诇诪讗 讛讜讗 讜专爪讛 诇讜诪专 讚讬谞讛讙 专讘谞讜转 讻谞砖讬讗. 讗讘诇 讛讛讬讗 讚专"讙 讛讜讗 砖讬专讜转 诪诪砖 讜讝讛 驻砖讜讟:


讗讬讻讜 讛砖转讗 诪谞注转谉 诪讛讗讬 讘专讻转讗 讗"诇 诪讛讬讻讗 砖诪讬注讗 诇讱. 讬砖 诇讛注讬专 诪谞讗 诇讬讛 诇专讘讬谞讜 讛拽讚讜砖 讚讘专讻讛 讝讜 诪转拽讬讬诪转 讜注诇 讛住驻拽 诇讗 讬爪讚拽 讘讛讞诇讟 诇讜诪专 诪谞注转谉. 讜谞讛讬 讚讻转讬讘 讘讛讜 讘爪讚讬拽讬 讜转讙讝专 讗讜诪专 讜讬拽诐 诇讱 诪"诪 诇讗 讻诇 讛注转讬诐 砖讜讜转 讜讻讬讜爪讗 讜讛讬讛 讗驻砖专 诇讜诪专 讚专讘讬谞讜 讛拽讚讜砖 讬讚注 讘专讜讞 诪讘讬谞转讜 讙讚讜诇转 谞砖诪转 讛讗讬 诪专讘谞谉 讜讗砖专 讘专讻转讜 诪转拽讬讬诪转. 讗诪谞诐 讗讻转讬 讬砖 诇讛注讬专 诪讛 讝讜 砖讗诇讛 诪讛讬讻讗 砖诪讬注 诇讱 讜讻讜' 讗讟讜 讛诪讘专讱 诇讞讘讬专讜 爪专讬讱 砖讬砖诪注 讘专讻讛 讛讛讬讗 诪讗讞专 讛讗 讜讚讗讬 诇讗 讚讻诇 讗' 诪爪讬 诇讘专讱 讻讟讜讘 讘注讬谞讬讜. 讜谞专讗讛 诇讬砖讘 讛讻诇 讚诪诇砖讜谉 讛讗讬 诪专讘谞谉 砖讗诪专 讗转诐 讜讻讜' 转讝讻讜 讜讻讜' 讜诇讗 讗诪专 讬讛讬 专爪讜谉 砖转讝讻讜 诪砖诪注 讚驻砖讬讟' 诇讬讛 砖讬讝讻讜 诇讝讛 讜讻讱 讛讬讗 讛诪讚讛 砖诪讜专讛 讜注专讜讻讛 讜诪讬诇转讗 驻住讬拽转讗 讛讬讗 讜讝"砖 诪谞注转谉 诪讛讗讬 讘专讻转讗 诇讗 砖讛讜讗 讘讬专讱 专拽 讻讬 诪讚讘专讬讜 讬讚注谞讜 讻讬 讛注讜砖讛 讝讛 讘讗 讘砖讻专讜 诇讝讻讜转 诇讝讛 讜讝"砖 诪讛讬讻讗 砖诪讬注 诇讱 砖讻专 讝讛 讚驻住讬拽讗 诇讱 讜讛砖讬讘 诪驻专拽讬讛 讜讻讜'. 讜讛转讜住' 讻转讘讜 驻砖讟讬讛 讚拽专讗 讜讻讜' 讗驻砖专 讚讛讜拽砖讛 诇讛诐 注诇 专讘讬讛 讚专' 讬注拽讘 讗讬讱 诇讗 讬讚注 讜诇讗 讚拽讚拽 讘讛讗讬 拽专讗. 讚讗诪专 诇讜 砖诇讗 讬讟专讞. 讜转讜 专' 讜专' 讞讬讬讗 讚砖讗诇讜讛讜 诪讛讬讻讗 砖诪讬注 讜讻讜' 讛专讬 驻住讜拽 诪诇讗 讜转讜 诇诪讛 讛砖讬讘 诪驻专拽讬讛 讜讻讜' 讛讜诇"诇 讚驻住讜拽 讛讜讗. 诇讝讛 讻转讘讜 讛转讜住' 讚驻砖讟讬讛 讚拽专讗 讘转诪讬讛 讜诇讗 谞讞转讬 诇讚专讜砖 讝讛 讜诪砖讜"讛 讛讜讻专讞 诇讜诪专 诪驻专拽讬讛 讜讻讜' 讜讙诐 专讘讬讛 讚专讘讬 讬注拽讘 讗诪专 诇讬讛 讚诇讗 诇爪讟注专 讜注讬讬谉 讘诪讛专"讬 驻讬谞讟讜 砖谞讚讞拽 诇驻专砖 讚讘专讬 讛转讜住' 讜讚讜拽 讛讟讘:


讜讻谉 讘诪讚转 驻讜专注谞讜转 讜讻讜' 讬砖 诇讛注讬专 讚讛转诐 讛诪' 砖谞讛 讛讬讛 诇讟讜讘转诐 砖诇讗 诪转讜 驻讞讜转 诪砖砖讬诐 讜谞驻拽讬 诇讛讜 诪讻专转. 讜转讜 讚讬讜诐 讗讞讚 讘砖谞讛 讛讬讛 讛注讜谞砖 讘讻诇 讬讜诐 讟"讘 讻诪"砖 讛专讘 讛诪讘讬"讟 讜讛讘讬讗讜 讘谞讜 讛专讘 诪讛专讬诪"讟 讘转砖讜讘讜转讬讜 讗"讛 住讬' 讞' 注"砖 讜讬砖 诇讬砖讘 讜拽"诇:





砖注专讬 转讜专转 讘讘诇

(讛 讘) 讛讜讛 住诇讬拽 讘讚专讙讗 讚讘讬 专讘讛 讘专 砖讬诇讗 砖诪注讬讛 诇讬谞讜拽讗 讜讻讜'.鈥斪涀⒆欁� 讝讛 讬砖 讘住谞讛讚专讬谉 拽讬讗 专注"讘, [讜讙诐 砖诐: 讘讚专讙讗 讚讘讬 专讘讛 讘专 砖讬诇讗].


(砖诐) 讜讘讘转讬 讘专讗讬 诇讗.鈥斪懽ぷㄗ撟� 专诪讜谞讬诐 诇专' 砖诐 讟讜讘 砖驻专讜讟 注诇 讛讙讚讜转 讛注转讬拽: 讜讘讘转讬 讙讜讗讬 诇讗, 讜讙诐 讘住' 讛讗诪讜谞讛 讜讛讘讟讞讜谉 诪讜讘讗 谞讜住讞 讝讛*[讜讻谉 谞讜住讞 讻"讬 诪讬谞讻谉 讘' 讜讬诇拽讜讟, 讜注讬' 专砖"讬.].

